Knjiga “Vikiliks mi javlja” – DAVID\nKnjiga “Vikiliks mi javlja”\n04.05.2012. autor Uredništvo Komentiraj\nDepeše otkrivaju kako su SAD i Vatikan pocepali Jugoslaviju i potom osnovali Haški tribunal da bi za rat osudili Srbe.\nSRS Antikorupcija, 30.04.2012\nDalje prekrajanje granica na Balkanu treba da svede Srbiju na Beogradski pašaluk, odnosno da se Srbiji oduzmu i Kosovo i Metohija, i Vojvodina, i Raška. Amerikanci su dali novac Tomislavu Nikoliću da napravi lažnu opoziciju i da po dolasku na vlast dovrši taj Tadićev posao. Najvećeg protivnika, Vojislava Šešelja, držaće u Hagu dok sve ne bude gotovo, potvrđuje tajna diplomatska prepiska\nSrpska radikalna stranka je objavila novu knjigu dr Vojislava Šešelja koja otkriva šta o Aleksandru Vučići, Tomislavu Nikoliću i političkim igrama iza kulisa, piše u tajnim diplomatskim depešama koje je objavio Vikiliks. Na više od hiljadu strana nalaze se informacije o dr Šešelju i Haškom tribunalu, ali i o izdajničkom duetu Nikolića i Vučića i tome kako je napravljena Srpska napredna stranka, uz milionske donacije američke ambasade, tajkuna i Borisa Tadića.\nZato ne čudi što su beogradskoj promociji knjige „Vikiliks mi javlja“, prisustvovali gotovo svi domaći mediji, strana dopisništva, predstavnici stručne javnosti, ali i diplomatski izaslanici.\nOva knjiga, kako je to kazao potpredsednik stranke Dragan Todorović, pomaže da se sagleda vremenski period iza nas i otkriva ko su gaulanferi koji su odlučivali kako će se raditi. Njen poseban značaj je pre svega vezan za dešavanja oko Vojislava Šešelja i SRS.\nKako su pale maske\n„Na poslednjoj statusnoj konferenciji, gde su maske pale, Vojislav Šešelj je izneo deo podataka iz knjige koji pokazuju da su zapadne obavštajne službe radile sve da bi on što duže ostao u Hagu, i to uz pomoć sudija i službenika tribunala, bez obzira što brutalno krše njegova ljudska prava i slobode“, rekao je Todorović i dodao da je otkrivena i prava uloga predsednika pretresnog veća Žan Kloda Antonetija i to kako se njime u pozadini manipuliše, dok je u javnosti prikazivan kao neko ko korektno vodi postupak.\nDokumenta otkrivaju i da se kraj suđenja najavljuje tek za 2013, jer Zapad ne želi Šešelja u Srbiji dok u potpunosti ne završi dezintegraciju naše zemlje i uništavanje srpskoga naroda.\nDepeše potvrđuju ono što Srpska radikalna stranka devet godina tvrdi, a to je da je tribunal politička institucija SAD i EU, formirana da od Srbije i Srba napravi zločince, od Amerike i evropskih saveznika nekoga ko ispravlja nepravdu, a od ostalih učesnika u dešavanjima na prostorima bivše Jugoslavije žrtvu.\nPotvrđena zavera protiv Srbije\nTo, kako je istakao potpredsednik SRS-a Aleksandar Martinović, nisu teorije o zaveri, već prava zavera protiv Srbije. Dokaz su depeše američke ambasade u Beogradu. One otkrivaju da je zavera nastala početkom devedesetih godina, kada su SAD, Nemačka i Vatikan doneli konačnu odluku da se raspadne Jugoslavija po administrativnim granicama bivših republika, da se Srbija svede u granice koje su postojale pre Balkanskih ratova, da se započne krvavi građanski rat na prostorima Jugoslavije i da se za taj rat optuže Srbija i srpski narod!\n„Trebalo je da tribunal dokaže veliku laž – da smo mi Srbi posle Drugog svetskog rata sistematski radili na tome da se raspadne Jugoslavija i da se počini genocid nad narodima koji su u njoj živeli. A da se istovemeno od istorijske, političke i pravne odgovornosti amnestiraju pravi krivci za raspad Jugoslavije i za sve ono što se dešava danas, pre svega na prostoru Kosova i Metohije“, kazao je Martinović.\nPokušaj rušenja SRS\nU depešama je i dokaz da je zavera protiv SRS skovana ranije, da su 2008. samo izvedeni završni radovi i da je sve urađeno po ideji SAD, jer žele da u Srbiji imaju i svoju vlast i svoju opoziciju.\n„Kreirali su ideju da se u Srbiji uvede dvopartijski sistem, pa da se na vlasti smenjuju dve stranke koje su suštinski istovetne, pošto i DS i tzv. SNS imaju cilj da sprovode američku politiku, sa krajnjim ciljem da jedan srpski političar (vodi se mrtva trka da li Nikolić ili Tadić) potpiše dokument kojim se Republika Srbija odriče Kosova i Metohije“, kazao je Martinović.\nOn je podsetio da Nikolić zamera Tadiću što nije do kraja sproveo politiku da Evropa nema alternativu, kao i da je obećao Zapadu da će on, ako SNS dođe na vlast, do kraja ispuniti politiku Borisa Tadića. To znači da će Nikolić prihvatiti nezavisnost Kosova i Metohije, a sutra možda i Vojvodine, jer je plan onih koji su nas bombardovali, da Srbiju svedu na Beogradski pašaluk. Martinović je podsetio i da je Statut Vojvodine donet baš 2008, kada je Nikolić pokušao da izvede puč, da je Nikolić prvo u Skupštini Srbije tvrdio da je Statut Vojvodine separatistički, a da je posle samo mesec dana poručio da „SVM nema potrebe da se plaši dolaska na vlast SNS-a, jer kad SNS dođe na vlast neće se menjati Statut Vojvodine“.\nUpozorenje pred izbore\nKnjiga obiluje dokazima o tome koliko su DS i SNS istovetne i veliko je upozorenje građanima da na majskim izborima ne budu zavedeni lažima o promenama, koje zagovaraju Tomislav Nikolić i Aleksandar Vučić. Cilj onih koji su pokušali da sruše SRS je da spreče radikalne ekonomske i socijalne promene u Srbiji, njeno odvajanje od EU i NATO pakta i okretanje ka bratskim zemljama, pre svega Ruskoj Federaciji. U ovoj knjizi ćete naći dokaze da naprednjaci nisu nosioci promena, nego marionete kao i Tadić, u rukama američkog ambasadora.\n„Zato samo SRS može da pobedi Tadićev režim kriminala i korupcije, da promeni njegovu politiku da Evropa nema alternativu, da učini da Srbija ponovo bude snažna i dostojanstvena država“, poručio je Martinović i dodao da „iskreni i tradicionalni saveznici Srbije i srpskog naroda treba da nam pomognu da očuvamo Kosovo i Metohiju, da otklone bilo kakvu opasnost od mogućeg odvajanja Vojvodine, a da u nekoj daljoj budućnosti, mogu da nam pomognu da pod istim državnim krovom sakupimo sve srpske zemlje – i Republiku Srpsku Krajinu, Republiku Srpsku, Crnu Goru i Srbiju“.\nPotpredsednik SRS-a Zoran Krasić naveo je da se iz depeša vidi ko je napravio Haški tribunal, da je 1994. godine došla ekipa iz CIA, 22 službenika, da su osmislili, udarili temelje, „da se tačno zna ko radi za koju obaveštajnu službu u tužilaštvu, u sudu, u pritvorskoj jedinici“.\n„U nedeljnim depešama, američka ambasada iz Haga obaveštava svoju centralu šta se sve dešavalo u Haškom tribunalu u prethodnoj sedmici. I to najkonkretnije od predmeta do predmeta“, naglasio je Krasić.\nOn se osvrnuo i na depeše iz 2008. godine, kada je do detalja razmatran scenario koji bi usledio ukoliko bi se dr Šešeljau nametnuo branilac. „Samo da vas podsetim, tada je na stolu bio zahtev tužilaštva da se Vojislavu nametne branilac po svaku cenu. Vršili su analizu, ako mu nametnu branioca, da li će on ponovo da krene sa štrajkom glađu kao 2006. godine“


Drugi dan počeli su razgovorom sa Jelenom Kaluđerović, HG "Budvanska rivijera", na terasi Gradske kafane, koja im je predstavila ponudu ove hotelske grupacije tokom glavne turističke sezone i van nje. Nakon razgovora, organizovan je obilazak Starog grada, u pratnji predstavnika “Muzeja i galerija”, Itane Lalović, posjeta gradskom Muzeju i Citadeli, kao i razgovor sa Milenom Lubardom Marojević, direktoricom JU “Grad teatar”.\nU subotu je organizovana posjeta Pržnu i šetnja Miločerskim parkom, sve do Sv.Stefana. Grupa novinara je zatim, predvođena predstavnicima TOB-a i profesionalnim vodičem, posjetila Petrovac, rivu i tvrđavu Kastelo. U popodnevnim časovima uživali su lokalnoj manifestaciji “Fešta od ruštula”, koja već petu godinu okuplja mještane i turiste željne lijepog druženja, dobre muzike i zabave i tradicionalnih primorskih specijaliteta, a održava se u organizaciji NVU “Sveti Stefan - Naš dom”.


Miroslav Đukić: Od pokušaja da postane železničar do stručnjaka svetskog glasa - Дистрикт\nJoš kao mladić, Miroslav Đukić pokazivao je talenat za fudbal. Lokalni klub Jedinstvo iz Štitara, u kom je igrao, zaposlio ga je u Železnici. I baš kada je razmišljao da se oprosti od fudbala, sudbina je htela da ga povede putem slave. Na jednoj utakmici videli su ga tadašnji stručnjaci iz šabačkog kluba FK „Mačva“ i pozvali ga da zaigra za crveno-crne. Od tada, pa do danas ime Miroslava Đukića poštovaoci fudbala izgovarali su sa divljenjem a novinari pisali o njegovim uspesima. Zvali su ga čovek od poverenja i najveći trener ikada! Johan Krojf, jedan od najboljih fudbalera kojeg je Evropa imala, 1993. godine, kada je izdao prvu autobiografiju, izabrao je i 14 najboljih fudbalera koje je gledao. Među kojima se našlo mesto i za jednog Srbina – Miroslava Đukića.\nPratili su ga slava i uspeh ( Foto: http://www.zimbio.com)\nMiroslav Đukić je rođen 19. februara, 1966. godine u Šapcu. Igračku karijeru započeo je igrajući za klub iz svog rodnog grada FK Mačva u kojem je vrlo brzo stvorio ime, kako za sebe tako i za svoj klub. Beogradski rivali FK Crvena zvezda i FK Partizan tada su počeli da se otimaju oko toga za koga će da potpiše, ali on je umesto toga izabrao FK Rad, kao klub koji je tada bio tek u usponu. Bio je to neočekivani izbor, ali Đukić je i kasnije nastavio da čini stvari na svoj način.\nNaime, vođen sličnim razmišljanjem on je potpisao za španski FK Deportivo, 1990. godine. Deportivo je tada bio u drugoj ligi, ali Đukićeva odluka ubrzo se pokazala opravdanom. Deportivo je prešao u prvu ligu sledeće godine, a ubrzo je počeo da se takmiči i u vrhu evropskih takmičenja. U sezoni 1992/93 Đukić je bio proglašen za najboljeg stranog igrača u španskoj ligi. Miroslav Đukić će uvek ostati emotivno vezan za ovaj klub iz La Korunje, a posebno će mu ostati u sećanju jedan trenutak iz završnice španskog prvenstva 1993/94 godine, kada je Deportivo imao šansu da osvoji titulu. U poslednjoj minuti utakmice protiv Valensije sudija je svirao penal u korist Deportiva. Đukić je preuzeo odgovornost, ali je promašio penal i Barselona tako je postala šampion Španije.\nOko Đukića otimali su se klubovi (Foto: http://www.gettyimages.com)\nZa nacionalni tim debitovao je protiv Turske u Izmiru (1-1), a u dresu reprezentacije imao je ukupno 59 nastupa i postigao je 2 gola. Igrao je na Svetskom prvenstvu 1998. u Francuskoj i Evropskom prvenstvu 2000. u Belgiji i Holandiji.\nIgračku karijeru završio je u FK Tenerife, 2004, i mada je mogao da nastavi da igra i posle toga, nadjačala je njegova želja da prihvati nove izazove, tako da je nastavio da se bavi trenerskim radom u Španiji. Njegov trenerski rad ubrzo je bio zapažen i izabran je za selektora mlade reprezentacije Srbije sa kojom je uspeo da izbori učešće na Evropskom prvenstvu za mlade ispod 21 godine, a kasnije da osvoji srebrnu medalju na tom prvenstvu.\nOd 9. januara 2007. godine Miroslav Đukić je postavljen na mesto trenera Fudbalskog kluba Partizan. Ostavku je podneo 19. decembra 2007. Tokom Đukićevog boravka u klubu, Partizan je uspeo da savlada Crvenu zvedzdu na njenom stadionu posle 11 godina, dva puta ubedljivo savladao HŠK Zrinjski Mostar u Kupu UEFA i bio je jesenji prvak u sezoni 2007/2008.\nĐukić je 26. decembra izabran za selektora reprezentacije Srbije. Debi kao selektor je imao protiv Makedonije u Skoplju 6. februara 2008. Utakmica je završena rezultatom 1:1. Đukić je u naredne 4 prijateljske utakmice zabeležio poraze od Ukrajine (2:0), Rusije (2:1) i Nemačke (2:1) i remi sa Irskom (1:1).\nPred učešće na Letnjim olimpijskim igrama 2008. imao je problema sa Partizanom i još nekoliko evropskih klubova koji nisu puštali svoje igrače da idu u Peking.\nPartizan mu je uvek bio u srcu ( Foto: N.Parausic, MN Press )\nKrajem avgusta 2008. Izvršni odbor Fudbalskog saveza Srbije doneo je odluku da Miroslav Đukić više nije selektor fudbalske reprezentacije Srbije, a da se na njegovo mesto postavlja Radomir Antić. Trenerski posao je nastavio u belgijskom Muskronu, ali su 28. decembra 2009. on i ceo tim ostali bez posla jer je klub bankrotirao i ugasio se. Posle trenerske pauze od gotovo dve godine, Miroslav Đukić imenovan je za trenera španskog prvoligaša Herkulesa kluba koji se bori za opstanak u Primeri a ugovor sa klubom je sklopio do kraja sezone 2010/11. Zatim je 6. jula 2011. postao trener tadašnjeg drugoligaša Real Valjadolida. Đukić je u sezoni 2011/12. uspeo da preko plej ofa Valjadolid uvede u Prvu ligu Španije. Nakon dobrih rezultata kluba u prvoj prvoligaškoj sezoni i 14-og mesta, juna 2013. Đukić je zamenio Ernestea Valverdea na poziciji trenera u Valensiji.\nČuvari plaže tokom svih godišnjih doba


TotalCar.rs » Mercedes će možda morati da opozove 600.000 dizel vozila\nMercedes-Benz, novo, opoziv\nNemački gigant Daimler će možra morati da opozove preko 600.000 vozila sa dizel agregatima, među kojima su i modeli C i G klase, ako se dokaže da se u njima nalazi tehnologija za varanje na testovima emisije štetnih gasova.\nNaime, nemački list Der Spiegel navodi da regulatorno telo KBA, istražuje tvrdnje da dizel modeli C i G klase proizvođača Mercedes, poseduju slične uređaje za varanje na testovima emisije štetnih gasova kakav je pronađen na kombi modelu Vito.\nMercedes-Benz je nedavno optužen da je koristio uređaj za varanje na modeli Vito koji poseduje četvorocilindarski agregat radne zapremine 1,6 litara čiji je konstruktor kompanija Renault.\nNakon toga je ministarstvo saobraćaja Nemačke naredilo Daimleru da opozove taj model sa tržišta sredinom prošle nedelje. Iz Daimlera navode da če ovaj model dobiti nadogradnju za softver, i da će nakon toga biti u skladu sa regulacijama.\nPrema neimenovanom izvoru, ministar saobraćaja Andreas Šojer je lično insistirao i da se istraga nastavi i da se ispitaju i ostali modeli kompanije Mercedes.\nKompanija Renault koja je kreirala gore pomenuti dizel agregat je takođe bila osumnjičena da je koristila uređaje za varanje na testovima emisije štetnih gasova tokom 2016. godine, ali su njeni predstavnici oštro demantovali sve.\nAko dođe do toga da Daimler mora da povuče preko 600.000 modela C i G klase sa tržišta, šteta za kompaniju će se meriti u milionima dolara.\nVolkswagen opoziva više od 280.000 Passat i CC modela u SAD


ISTRAŽIVANJE SVETSKE INTELIGENCIJE: Srbija ima skroman IQ - Na dnu proseka - EVO KOJE SU KOMŠIJE GORE OD NAS | WebTribune\nHome ŽIVOT ISTRAŽIVANJE SVETSKE INTELIGENCIJE: Srbija ima skroman IQ – Na dnu proseka – EVO KOJE SU KOMŠIJE GORE OD NAS\nPosted date: јул 04, 2019 In: ŽIVOT\nSrbija ima skromni državni IQ – (90), pokazuju rezultati najnovijeg istraživanja svetske inteligencije, sprovedenog u 203 države sa nekoliko zemalja van Evrope.\nOd zemalja u regionu Slovenija ima IQ od 99, Hrvatska 96, BiH 89, Crna Gora 86, Albanija 82, dok Severna Makedonija ima isti skor kao Albanija.\nStanovnici BiH imaju isti državni koeficijent inteligencije kao Jermenija, Irak, Kazakhstan, Uzbekistan i Tajland.\nU analizi su sarađivali najpoznatiji istraživač inteligencije Ričard Lin i politički istraživač Dejvid Beker, a sve kalkulacije za harmonizaciju podataka raznih izvora su zabeležili u knjizi “Inteligencija nacija”, prenosi klix.ba.\nVučić: U Agenciji za lekove zadovoljni kvalitetom ruske vakcine\nNapravite domaći prirodan dezodorans bez štetnih hemikalija


Vučić i Erdogan u Ankari: Saradnja Srbije i Turske odlična, važno očuvati mir na Balkanu (VIDEO) | Novinska agencija Beta\nPOLITIKA | 18.01.2022 16:40 > 18.01 20:21\nVučić i Erdogan u Ankari: Saradnja Srbije i Turske odlična, važno očuvati mir na Balkanu (VIDEO)\nPredsednici Turske i Srbije, Redžep Tajip Erdogan i Aleksandar Vučić, ocenili su večeras u Ankari da je saradnja dve zemlje odlična i da je očuvanje mira i stabilnosti na Zapadnom Balkanu od ključnog značaja.\nNa zajedničkoj konferenciji za novinare posle sastanka dva lidera i sednice Visokog saveta za saradnju Srbije i Turske, Erdogan je rekao da je podrška koju Srbija pruža suverenitetu i teritorijalnom integritetu Bosne i Hercegovine veoma važna za mir i stabilnost celog regiona.\nErdogan je kazao da je "imperativ da se sve strane suzdrže od preduzimanja koraka koji štete teritorijalnom integritetu BiH i da se svi ponašaju odgovorno".\n"Na sastanku smo još jednom snažno i odlučno potvrdili značaj koji pridajemo miru i stabilnosti na Balkanu. Razmenli smo mišljenja o političkoj krizi u BiH. Očigledno je da je potrebno zajednički delovati sa medjunarodnom zajednicom kako bi ta kriza bila prevazidjena", kazao je Erdogan.\nNaveo je da će Turska "nastaviti da ulaže napore i da čini sve" da se smanji napetost na Balkanu.\nDodao je da je sa Vučićem postigao dogovor da posle izbora u Srbiji 3. aprila organizuju zajednički sastanak sa svim članovima Predsedništva BiH.\nTaj sastanak će možda biti u Beogradu, možda u Istanbulu, naveo je Erdogan i dodao da taj korak treba što pre načiniti.\nVučić je rekao da je očuvanje mira i stabilnosti na Balkanu od najveće važnosti i za Srbiju i za Tursku i dodao da on i Erdogan "nastoje da svoje države guraju napred, a ne nazad u prošlost".\n"Važno je da znamo prošlost, da iz nje izvlačimo pouke, da je proučavamo, ali je važno da svojim rukama gradimo drugačiju i bolju budućnost", kazao je Vučić.\nNaveo je da su stabilnost, mir, razgovor i poštovanje Dejtonskog sporazuma od suštinskog značaja za Bosnu i Hercegovinu.\n"Čini mi se da se dobro razumemo (sa Turskom) po tom pitanju. Rekao sam predsedniku Erdoganu da Srbija poštuje integritet BiH, kao što ističemo da je važno poštovanje integriteta Republike Srpske u okviru BiH", rekao je Vučić.\nOn je kazao da Srbija neće odustati od te politike za koju tvrdi da je u skladu sa Dejtonskim sporazumom.\n"Sa Turskom pronalazimo zajednički jezik i trudićemo se da ga uvek pronalazimo u budućnosti", dodao je predsednik Srbije.\nErdogan je rekao da su odnosi Srbije i Turske "na odličnom nivou" i dodao da je sa Vučićem detaljno razgovarao o nivou saradnje i koracima koje treba preduzeti.\n"Godina 2021. bila je izuzetna za naše odnose, u septembru smo otvorili generalni konzulat u Novom Pazaru, postali smo prva država koja je otvorila generalni konzulat u Novom Pazaru, nadamo se da ćemo ove godine otvoriti konzulat i u Nišu. Sa druge strane, Srbija je povećala broj počasnih konzulata u Turskoj na pet", kazao je Erdogan.\nOn je naveo da obim trgovine izmedju dve zemlje "nastavlja da obara rekorde", uprkos negativnim efektima pandemije korona virusa.\n"Prošle godine smo, uz rast od 34 odsto, povećali obim trgovine na dve milijarde dolara. Cilj nam je nivo od pet milijardi, razgovarali smo o zajedničkim koracima u tom pravcu", kazao je turski predsednik.\nErdogan je rekao da je sa Vučićem razmenio ideje o zajedničkim projektima koje bi dve zemlje mogle da realizuju i dodao da je Ankara veoma zadovoljna "doprinosom turskih kompanija uspešnom razvoju Srbije".\n"Danas u Srbiji posluje više od 1.300 turskih kompanija koje zapošljavaju oko 8.000 ljudi. Ukupna vrednost naših investicija u poslednjih deset godina povećana je sa milion na 250 miliona dolara. Naši preduzetnici u Srbiji do sada su realizovali i potpisali 45 projekata, u vrednosti 823 miliona dolara", naveo je.\nTurski predsednik je zahvalio Vučiću "na podršci koju pruža turskim preduzetnicima" u Srbiji i najavio da će njegova zemlja nastaviti da pruža "svu podršku" srpskim investitorima koji žele da ulažu u Tursku.\n"Sve ovo su konkretni pokazatelji naših odnosa", kazao je Erdogan.\n"Razgovarali smo o turskim investitorima u Srbiji, našli smo najbolju cenu struje za njih. Oni pokrivaju manja mesta, Lebane, Krupanj, Žitoradju, ali i veće gradove kao što su Niš i Leskovac", kazao je Vučić.\nPredsednik Srbije je ukazao i na značaj povezivanja i izgradnje infrastrukture i autoputeva, navodeći da je na mostu na Savi, koji gradi turska kompanija, završeno oko 80 odsto radova.\n"Verujem da ću uskoro moći da dočekam mog dragog prijatelja Erdogana i da pokažem koliko smo stvari uspeli da uradimo i kako smo uspeli da povežemo dve zemlje", rekao je Vučić.\nGovoreći o povezivanju Srbije i BiH, Vučić je kazao da do oktobra očekuje završetak izgradnje puta od Kuzmina do Sremske Rače i izrazio nadu da će biti pronadjeno rešenje i za put od Požege do Sarajeva.\n"Rekao sam da je besmisleno da mi gradimo deonicu Požega-Kotroman, ako neće niko da gradi deonicu Višegrad-Sarajevo. Nadam se da će vlasti u BiH, ma koje, doneti adekvatnu odluku, jer bismo time povezali Sandžak sa Sarajevom, ali i Beograd sa Sarajevom", naveo je.\nErdogan je rekao da postoje "razlike u nijansama" po pitanju izgradnje autoputa koji treba da poveže Srbiju i BiH, ali da je moguće "pronaći idealni stav" ako one budu ostavljene po strani.


Obilježen Dan Dunava na Đurđevića Tari\nDanas je drugi put za redom u Crnoj Gori obilježen Dan Dunavskog sliva, na Đurđevića Tari. Ovaj događaj je organizovalo Ministarstva poljoprivrede i ruralnog razvoja Crne Gore u saradnji sa Turističkom organizacijom Žabljak. Ove godine Dan Dunava posebno je važan zbog obilježavanja 25. godišnjice potpisivanja Konvencije o zaštiti rijeke Dunav u Sofiji, Bugarska, 1994. godine.\nDan Dunava je integralni dio saradnje podunavskih zemalja i proslavlja se u svih četrnaest zemalja potpisnica Međunarodne konvencije o zaštiti Dunava, kako bi se podigla svijest za očuvanje rijeke kod što većeg broja pojedinaca i kako bi se apelovalo na racionalnu upotrebu vodenih resursa.\nMinistarstvo poljoprivrede i ruralnog razvoja Crne Gore odlučilo je da Međunarodni dan zaštite Dunavskog sliva organizuje u kanjonu rijeke Tare sa ciljem da kroz igru edukuje najmlađe i tako javnosti uputi poruku o značaju zaštite i očuvanja rijeka životnih staništa, kao i potrebi racionalnog korišćenja vodnih resursa.\nU obilježavanju ovog datuma učestvovali su učenici Osnovne i Srednje škole sa Žabljaka, koji su svojim likovnim izrazom predstavili rijeku Taru i njen značaj, kao izuzetno značajnog vodenog resursa. Pored ovog događaja planirana akcija čišćenja korita rijeke Tare je odložena za avgust, zbog jako loših vremenskih prilika.\nPored predstavnika Ministarstva poljoprivrede i ruralnog razvoja Crne Gore i Turističke organizacije Žabljak, značaj ovog događaja prepoznali su Nacionalni parkovi Crne Gore, kao i turistički privrednici.


Terzić progovorio o učešću Zvezde u Superligi i podigao na noge celu Srbiju - Alo.rs\nTerzić progovorio o učešću Zvezde u Superligi i podigao na noge celu Srbiju\nOsnivanje novog takmičenja izazvalo je pravi zemljotres.\nDa li bi Zvezda trebalo da prihvati poziv ako ga dobije?\n- U kontaktu smo sa ljudima iz UEFA i Evropske klupske asocijacije, pratimo situaciju. Sačekaćemo da vidimo da li je ova odluka uopšte primenjiva s obzirom na to da su fudbalski savezi Engleske, Francuske, Nemačke, Španije i Italije protiv formiranja Superlige. Tu se otvara mnogo pitanja sada. Sačekaćemo konačan stav UEFA po ovom pitanju, koja se takođe protivi formiranju Superlige. Danas počinje kongres UEFA, videćemo kakve će odluke biti donešene po ovom pitanju i kakvo alternativno rešenje ima UEFA. Tek posle toga možemo kao klub da kažemo nešto konkretnije - rekao je Terzić u klupskom saopštenju dostavljenom medijima.\nZvezdin čelnik ističe da je protiv osnivanja Superlige i navodi da će se Crvena zvezda kao klub boriti protiv njenog osnivanja.\n- Generalno sam protiv osnivanja Superlige Evrope i kao klub ćemo se boriti protiv formiranja, jer je ta liga zamišljena da bogati klubovi postanu još bogatiji, a svi ostali još siromašniji. Produbljuje se ionako prevelik postojeći jaz među klubovima. Sport gubi svoju suštinu, gubi fer-plej. Crvena zvezda je bivši prvak Evrope i zbog postojećih finansijskih razlika već je platila veliki ceh u poslednjih 25 godina. Ovo će biti katastrofa za ceo evropski fudbal: sistem koji ne daje šansu svima, amerikanizacija sporta, narušava se evropski model sporta, narušava se fudbalska piramida, 12 klubova na jednoj strani protiv stotine hiljada drugih, nema mehanizma solidarnosti prema ostalim klubovima i ligama - zaključuje Terzić.\nzvezdan terzić UEFA FK Crvena zvezda Fudbal\nOnog momenta ako se osnuje Super Liga publika bi trebala sve te utakmice da Bojkotuje sta je sa drugim klubovima .Fudbal se igra radi publike a ne radi mocnic kapitalista. Ako se ovo dopusti Bitokrate će onda uništiti sav Sport.


07.01.2014 u 15:00\nStari snovi o novoj industriji\nVlast i opozicija u srpskom parlamentu i ovog decembra pokušavaju nemoguće. Krojeći budžet za 2014. trude se da preskoče duboku provaliju između proizvodnje i potrošnje. Ekonomisti odavno ukazuju da Srbija premalo proizvodi da bi mogla da živi „kao sav normalan svet“. Zato ne može da računa na ekonomsku, pa ni na političku stabilnost, ako ne izgradi novu industriju. Nikakve finansijske akrobacije...\nObnova industrije bez preduzeća\nPredstavniciprivrednihudruženjaisindikatapodržalisuprošlesubotemere štednjekojejepredložilaVladaSrbije. Dogovorenojei davladačuje stav sindikata pre nego što utvrdi predlog izmena nekih sistemskih zakona, pre svega zakona o radu. Sudeći po izjavama nekih sindikalaca, ono u pogledu čega nema potpune saglasnosti je – šta i kako sa neprivatizovanim preduzećima, onima koji su u statusu...\n14.04.2013 u 17:39\nZašto se industrija slabo oporavlja od 2000. godine\nNasleđeni strukturni problemi i nagla liberalizacija tržišta, praćena oštrim realnim jačanjem dinara, glavni su razlozi slabog oporavka industrijske proizvodnje i njenog stagnantnog kretanja u prvoj deceniji novog milenijuma, navedeno je u novom broju časopisa „Makroekonomske analize i trendovi”, preneo je Tanjug. Stope rasta industrije karakterisala je izrazita nestabilnost i visoke oscilacije....\n31.01.2013 u 22:00\nIndustrijska proizvodnja u 2012. manja 2,9 odsto\nIndustrijska proizvodnja u periodu januar–decembar 2012. godine, u odnosu na isti period 2011, bila je manja za 2,9 odsto, saopštio je juče Republički zavod za statistiku. Industrijska proizvodnja u decembru 2012. bila je veća za 0,7 procenata u odnosu na decembar 2011. godine, a u odnosu na prosek 2011. za 7,1 odsto. Sektor prerađivačke industrije ostvario je povećanje proizvodnje od 1,8 odsto,...\n12.07.2011 u 11:01\nBroj zaposlenih u industriji na nivou iz 1961.\nBEOGRAD – Sadašnji broj zaposlenih radnika u industriji Srbije uporediv je sa brojem zaposlenih iz 1961. godine, kada je u tom sektoru, bez područja Kosova i Metohije, radilo 386.682 ljudi, objavljeno je na sajtu makroekonomija.org. U 1961. godini je u građevinarstvu bilo zaposleno 124.665 lica, a u aprilu ove godine u tom sektoru je radilo 72.587 ljudi. Kao i kod dohotka po stanovniku, tako i kod...\nIndustrija čeka nove udarnike\nSve je manje kapitala po svetu spremnog za ulaganja u zemlje kao što je naša, a na koji, izgleda, Srbija i dalje previše računa. Što pre zaboravimo model razvoja Srbije u poslednjoj deceniji brže ćemo izbeći ekonomski slom, kažu u razgovoru za „Politiku” dr Ljubodrag Savić, profesor beogradskog Ekonomskog fakulteta. Ne smemo da ponovimo grešku iz proteklih deset godina u kojima smo zanemarili obnovu...\n„Guča” lije nosače motora za BMV\nGuča – U novoj, automatskoj livnici sivog liva koja izbacuje 250 kalupa na sat, rade se nosači motora za nemački automobilski koncern BMV, korpe i ploče za kvačila „Ruena” iz Kočana, kućišta ležajeva za FKL iz Temerina, odlivci za italijansku firmu SKF i srpskog proizvođača traktora IMT. Na spisku kupaca je ukupno 48 preduzeća iz zemlje i inostranstva, i u ovom pogonu Industrijskog kombinata...\nPodaci o privrednim kretanjima u aprilu kao da pokazuju malo svetla na kraju tunela, ocena je autora juče predstavljenog majskog broja „Makroekonomskih analiza i trendova” Ekonomskog instituta i Privredne komore Srbije. U aprilu je, kada se eliminiše uticaj sezone, ostvaren rast industrijske proizvodnje od 3,8 odsto u odnosu na prethodni mesec, ali je tome doprinela i činjenica da je upravo u...\n02.04.2010 u 22:00\nIma nade za srpske metalce\nIdustrijska proizvodnja u Srbiji u 2009. bila je manja za 12,1 odsto u odnosu na 2008. godinu, za 15,5 procenata nego 1998. i za čak 52 odsto niža nego 1989. godine. Ujedinjeni granski sindikati „Nezavisnost” nedavno su, po ko zna koji put, ukazali da je propadanje srpske industrije uzrok teških ekonomskih i socijalnih problema, a ono otežava i ostvarivanje jednog od strateških ciljeva...\n„Ikea” bi da kupi „Simpo”\nDok se godinama s nestrpljenjem iščekuje da li će i gde će „Ikea” u Beogradu sagraditi robnu kuću, konkurentska „Kika” iz Austrije već je otvorila tržni centar u kome se satima čekalo na komad jeftinog nameštaja. Dolazak rivala nije uznemirio „Ikeu” jer ta kompanija očigledno radi na pozicioniranju i nametanju kao ključnog igrača u budućem razvoju industrije i...


Razvoj situacije u finalnoj borbi išao je sledećim nizom, Ubijanke su osvojile prvi set, Jedinstvo je zatim izjednačilo, da bi domaće odbojkašice povele sa 2:1. Uspele su devojke iz Stare Pazove da dođu i do osvojenog četvrtog seta, ali je u poslednjem ipak odlučilo iskustvo, ali i uticaj domaćeg terena Uba.\nČinilo se da bi osvojen drugi set Jedinstva, na razliku, mogao u potpuno drugi tok da odvede meč - što se ipak nije desilo. Domaći tim je uspeo da se konsoliduje i prevaziđe to što im je za dlaku izmaklo da na semaforu piše 2:0.\nReđali su se naizmenično osvojeni setovi dve ekipe i celo finale svelo se na taj brejk koji je dosta bolje otvorila domaća ekipa, što je u mnogome doprinelo da dođe i do trofeja. Uz veliku podršku navijača, nizali su se poeni Uba za istorijski prvenac kada su trofeji u pitanju, i to u svom mestu.\nPobedničku ekipu je predvodila Jelena Vulin koja je imala 24 poena, dok je vrlo dobra bila Aleksandra Gligorić sa postignutih 16, dok je 15 dodala Anica Kutlešić. U sastavu Jedinstva najistaknutija bila je Jovana Mirosavljević sa 23 poena, ujedno jedina dvocifrena kada je u pitanju bio tim iz Stare Pazove.\nAleksandra Gligorić je ujedno dobila i priznanje za najkoirisniju igračicu finala.


Visoki evropski zvanicnik ce se obratiti parlamentu u Beogradu - 2003-07-15\nPredsjedavajuchi Parlamentarne skupsstine Vijecha Europe, Peter Schieder/ SSider dolazi sutra u dvodnevnu posjetu Srbiji i Crnoj Gori, saopssteno je u Strasbougu/ Strazbur.\nDo posjete dolazi na poziv predsjednika Skupsstine SiCG, Dragoljuba Michunovicha, a biche to prilika da se Schieder, kao prvi strani zvaniccnik, u ccetvrtak obrati i zajednicckom drzzavnom parlamentu. Planirani su i susreti sa ostalim najvissim duzznosnicima SiCG, predsjednikom Svetozarom Marovichem i ministrom vanjskih poslova, Goranom, Svilanovichem.\nPred sutrassnju posjetu predsjedavajucheg Parlamentarne skupsstine Vijecha Europe Srbiji i Crnoj Gori, u Strasbourgu se podsjecha da je drzzavna zajednica, prijemom u Vijeche, preuzzela i cijeli niz obaveza i odgovornosti: od nastavka reformi, harmoniziranja trzzissta i pravnih sistema Srbije i Crne Gore, do ispunjavanja medjunarodnih obaveza i suradnje sa Hasskim sudom, te podrsske medjunarodnoj zajednici u uspostavi stabilnog i demokratskog drusstva na Kosovu.\nS tim u vezi, najavljuje se da che se tokom posjete posebno razgovorati o skoroj provjeri obechanog, i to od strane posmatracca Vijecha Europe, za koje che se trazziti puna suradnja vlasti u Podgorici i Beogradu.


Banko: Virus ne može tek tako da nestane\nJul 08, 2020 21:18\nVirusolog Ana Banko kaže da o korana virusu i dalje postoji dosta nepoznanica, ali i da su mnoge stvari otkrivene od trenutka kada se pojavio.\n"Znamo za koje se receptore veže, da se ne naseljava samo u respiratornim ćelijama, nego da dolazi u kontakt i sa mnogim drugim. U poslednjih nedelju dan vidimo da pokazuje i neuroinvazivnost, odnosno komplikacije na centralnom nervnom sistemu i to je sve ono što se u toku ove pandemije otkriva", rekla je za RTS doktorka Banko.\nJedna od zabluda bila je i da će virus nestati. "Ovaj virus je pokazao izuzetnu adaptilnu sposobnost na čoveka i mi danas pričamo o humanom virusu, što znači da on ne može tek tako da nestane", rekla je doktorka.\nTakođe, priča da će virus nestati kada se povećavaju temparature i UV zračenje ne stoji, jer virusi kao obavezni intraćelijski organizmi, mogu da prežive samo u našim ćelijama, kaže doktorka Banko i ponavlja da virus podjednako cirkuliše i na južnoj i na severnoj hemisferi.\nKisić: Početkom naredne nedelje detalji o nastavi od septembra 5\nNovozaraženih 276, petoro preminulo, opada broj pacijenata na respiratorima 6\nMinistarstvo doniralo 3.000 maski osobama sa invaliditetom 8\nVulin dobio priznanje Vazduhoplovnog saveza Srbije 6\nJablanički okrug: Od 104 testiranih 15 pozitivno, 11 Leskovac 10


„Zapad na pregovorima o ujedinjenju Nemačke nije preuzeo na sebe nikakve obaveze da ne širi NATO na Istok“\nIzvor: Vostok.rs, 15.Okt.2018, 10:52\nZapad na pregovorima o ujedinjenju Nemačke nije preuzeo na sebe nikakve obaveze da ne širi NATO na Istok, izjavio je u subotu britanski diplomata Robert Brinkli, čije je reči prenela portparolka NATO-a Oana Lungesku.\n„Verovatno je NATO obećao da se neće širiti tokom pregovora u formatu ’dva plus četiri‘ o ujedinjenju Nemačke, govori bivši britanski diplomata Robert Brinkli, koji je bio na tim pregovorima“, napisala je na svom nalogu na Tviteru Oana Lungesku.\nBrinkli, koji je 1989. i 1990. godine radio u Bonu, a kasnije bio ambasador u Ukrajini, u subotu je nastupao na konferenciji u Londonu pod nazivom „Hladni rat: tada i sada“.\n„Sporazum je podrazumevao da ujedinjena Nemačka stupi u NATO i da ne bude nuklearnog naoružanja na teritoriji bivše Nemačke Demokratske Republike“, navela je Lungeskuova, pozivajući se na reči diplomate.\nU februaru 1990. godine tokom pregovora o ujedinjenju Nemačke, Zapad je obećao Sovjetskom Savezu da se NATO neće širiti na Istok, ali su te obaveze narušene.\nMoskva dosledno ukazuje na činjenicu da je proširenje NATO-a na Istok protivrečno ranije dobijenim garancijama lidera zapadnih zemalja.\nPredsednik Rusije Vladimir Putin izjavio je u julu da će Rusija reagovati istom merom na agresivne korake NATO-a, kao i da oni koji teže da uključe Ukrajinu ili Gruziju u sastav Alijanse treba da razmisle o posledicama takve neodgovorne politike.


Zgrada Hitne pomoći u Beogradu dobija novih 6.000 m2 - Grad sa EBRD zaokružio projekat vredan 16 mil EUR\nčetvrtak, dec 23 2021\nGradonačelnik Beograda prof. dr Zoran Radojičić i Mateo Kolanđeli, direktor Evropske banke za obnovu i razvoj (EBRD) za region Zapadnog Balkana i direktor Kancelarije EBRD-a u Srbiji, danas su potpisali Ugovor o kreditu u vezi sa obezbeđivanjem dugoročnog finansiranja za uvođenje mera energetske efikasnosti u četiri javne zgrade u Beogradu.\nNaime, reč je o zgradama Hitne pomoći, Gradske biblioteke, Studentske poliklinike i Stacionara. Ovaj projekat je vredan 16 miliona evra, od čega je 11 miliona evra obezbeđeno iz bespovratnih sredstava Evropske unije, iz Instrumenta pretpristupne pomoći EU (IPA), a pet miliona evra Ugovorom o kreditu sa EBRD-om.\nDogađaju je prisustvovala ministarka za evropske integracije Jadranka Joksimović, sekretar za investicije Luka Petrović, direktorka Regionalne agencije za razvoj i evropske integracije Beograd Snežana Radinović kao i ambasador Evropske unije u Srbiji Emanuel Žiofre.\nBeograđani će na raspolaganju imati funkcionalnije objekte, naročito zgradu Hitne pomoći, koja će imati dodatnih 6.000 kvadrata. Ništa manje nije važna ni činjenica da ćemo ovim projektom pokazati da smo sposobni da zajedno sa Evropskom unijom i ostalim partnerima, uz veliku pomoć Ministarstva za evropske integracije, realizujemo ovakve projekte. Takođe, trebalo bi naglasiti da je ovo konkretan doprinos boljoj energetskoj efikasnosti u Beogradu. Na ovaj način ćemo uspostaviti model koji će moći da bude implementiran u veći broj zgrada u našem gradu. Posebno bih istakao to što je Grad Beograd u saradnji sa nadležnim ministarstvima uspeo da pokaže spremnost da realizuje ovako veliki projekat i da obezbedi 11 miliona evra bespovratnih sredstava, na čemu smo izrazito zahvalni Evropskoj uniji – rekao je Radojičić.\nMinistarka za evropske integracije Jadranka Joksimović je podsetila da pre četiri godine energetska efikasnost nije bila pitanje kome se posvećivalo ovoliko pažnje prilikom realizacije i planiranja projekata, kao što je to slučaj danas.\n– To znači da smo na pravi način prepoznali važnost ove teme i mislila sam da je pravo vreme da „uđemo” u takvu vrstu projekata, posebno za Grad Beograd. Pokazalo se da smo u sinergiji sa Evropskom unijom još tada prepoznali nešto što će biti tema u narednim godinama i decenijama, a sve to je potvrđeno prošle nedelje otvaranjem klastera 4 – „Zelene agende i održive povezanosti” gde je jedan od važnih segmenata energetika i energetska efikasnost – rekla je Joksimovićeva.\nMateo Kolanđeli, direktor Evropske banke za obnovu i razvoj za region Zapadnog Balkana, istakao je da je energetska efikasnost jedan od ključnih prioriteta za EBRD kada je Srbija u pitanju.\nMislim da je to početna tačka smanjenja emisije štetnih gasova, pre svega ugljen-dioksida. Zgrade koje budu renovirane i energetski efikasne biće svakako komfornije za korišćenje, a naravno da će nakon realizacije ovog projekta biti energetski stabilnije i bezbednije. Takođe, to je veoma dobar način za stimulisanje otvaranja „zelenih” radnih mesta i investicija u lokalnoj ekonomiji – istakao je Kolanđeli.\nAmbasador Evropske unije u Srbiji Emanuel Žiofre je istakao da današnje potpisivanje ugovora i početak realizacije ovih projekata pokazuje zajedničku posvećenost EU, Srbije i Grada Beograda „zelenoj energiji”.\n– To je apsolutni prioritet Evropske unije, jer smo se obavezali na smanjenje emisije štetnih gasova i umanjenje efekata staklene bašte. Energetska efikasnost ima centralnu ulogu u tom zadatku, jer ćemo napretkom po tom pitanju trošiti manje električne energije i samim tim smanjiti emisiju štetnih gasova. Takođe, ne bi trebalo zanemariti ni smanjenje troškova za električnu energiju – rekao je Žiofre.\nMore in this category: « Radojičić najavio početak rekonstrukcije Hitne pomoći, Gradske biblioteke, Studentske poliklinike i Stacionara do kraja 2019.\tKonferencija o budućnosti Evrope "Cirkularna ekonomija, zapošljavanje i digitalizacija" »


Predsednici Srbije i Rusije, Aleksandar Vučić i Vladimir Putin, tokom susreta u Sočiju 2019.\n"Predsednik Rusije Vladimir Putin obećao je značajnu pomoć i podršku Srbiji i njenim građanima u borbi protiv korona virusa, koja će podrazumevati i to da Rusija pošalje svoje lekare i stručnjake za dezinfekciju objekata", saopšteno je iz Kabineta predsednika Srbije Aleksandra Vučića.\nKako se navodi u saopštenju, Vučić je tokom telefonskog razgovora Putinu zahvalio na tome što, "i pored brojnih obaveza i krize, koja je zadesila Rusiju i svet, misli na Srbiju i prijateljski srpski narod".\nOn je rekao da je taj razgovor potvrda "izvanrednih strateških odnosa i najbližeg prijateljstva dveju zemalja, ali i pokazatelj obostrane solidarnosti i medjusobnog poverenja da zajedničkim snagama suzbijemo velikog nevidljivog neprijatelja kakav je COVID-19".\nVučić i Putin, dodaje se, saglasili su se da su odnosi Srbije i Rusije odnosi iskrenog poverenja.\n"Dvojica državnika su naglasili neophodnost svog skorog susreta, i to odmah pošto zajedničkim snagama pobede pandemiju COVID-19", navodi se u saopštenju.\nVučić je na svom Instagram nalogu objavio fotografiju sa jednog od ranijih susreta sa ruskim predsednikom i naveo naveo da je „potvrđeno prijateljstvo“ i da „značajna pomoć stiže u Srbiju“.\n„Hvala Vladimiru Putinu i ruskom narodu!“, naveo je Vučić na Instagramu.\nPredsednik Srbije sa Putinom je razgovarao uoči sastanka sa članovima Kriznih štabova za suzbijanje korona virusa u 18 sati, nakon čega će se obratiti javnosti.


Djeci sa hemato-onkološkog odjeljenja po 5.280 KM - Klix.ba\nNakon donatorske večeri Djeci sa hemato-onkološkog odjeljenja po 5.280 KM\nNakon donatorske večeri\nDjeci sa hemato-onkološkog odjeljenja po 5.280 KM\n3.1.2011. u 11:39\nKlinički centar Banja Luka: Pomoć oboljeloj djeci\nPredsjednik Republike Srpske Milorad Dodik uručio je po 5.280 KM za 44 porodice čija se djeca trenutno liječe na Hemato-onkološkom odjeljenju Pedijatrijske klinike Kliničkog centra Banjaluka.\nDodik je, nakon posjete Odjeljenju i razgovora sa roditeljima oboljele djece, najavio rekonstrukciju odjeljenja, u šta će se, kako je rekao, i direktno uključiti.\nPredsjednik RS je rekao da je novac prikupljen na donatorskoj večeri, održanoj 28. decembra u Banjaluci, koju je ocijenio uspješnom jer je od predviđenih 300.000 već prikupljeno 220.000 KM, dodavši da će ostatak biti dijeljen kako bude uplaćivan.\nOn je naveo da će novac, između ostalog, pomoći porodicama da djeca u kućnim uslovima imaju odgovarajući tretman.\n"Nadam se da ćemo pomoći ovim porodicama, čija se djeca liječe od malignih oboljenja što, samo po sebi, predstavlja tešku situaciju. Drago mi je što čujem da se ovdje uspješno liječe i da tim koji ovdje radi, potpomognut rukovodstvom Kliničkog centra, ulaže maksimalne napore da se to i osjeti", rekao je Dodik novinarima, nakon obilaska Odjeljenja i razgovora sa roditeljima oboljele djece.\nDodik je naveo da je sa rukovodstvom Kliničkog centra danas dogovoreno da se Odjeljenje rekonstruiše što je prije moguće, te da će odgovorni u naredenih mjesec dana sačiniti predračun i sagledati šta je neophodno za taj posao.\nDirektor Kliničkog centra Banjaluka Mirko Stanetić rekao je da je Odjeljenje izuzetno dobro snabdjeveno lijekovima, dodavši da su otvaranjem Centra za radioterapiju stvorene sve pretpostavke za liječenje.\nOn je naveo da će u vrlo kratkom vremenu predsjedniku RS dostaviti elaborat uređenja Odjeljenja hemato-onkologije, kako bi boravak djece u njemu bio što kvalitetniji.\nŠef Odjeljenja doktor Jelica Predojević rekla je da će ovaj novac predstavljati značajnu pomoć ovim porodicama u borbi za zdravlje njihove djece.\nDanica Babić, majka oboljele Marije, koja se od prošle godine liječi od leukemije, zahvalila se predsjedniku Dodiku u ime svih porodica, dodavši da su djeca koja se liječe od malignih oboljenja pravi mali heroji.\nDonatorskoj večeri u okviru humanitarne akcije "S ljubavlju hrabrim srcima" za pomoć djeci oboljeloj od malignih bolesti, koju je inicirao i organizovao predsjednik RS Milorad Dodik, prisustvovali su poslanici u Narodnoj skupštini RS, ministri u Vladi RS, načelnici opština iz RS, privrednici, te brojni gosti iz političkog i javnog života RS.


VLADA RS: Utvrđeni prijedlozi zakona o izmjenama i dopunama zakona o metrologiji i o štrajku, te Nacrt zakona o sporazumnom vansudskom finansijskom restrukturiranju\nVlada Republike Srpske utvrdila je, na 48. sjednici, u Banjaluci, Prijedlog zakona o izmjenama i dopunama Zakona o metrologiji u Republici Srpskoj, po hitnom postupku.\nRazlozi za donošenje ovog zakona prvenstveno su sadržani u potrebi produžavanja roka do kojeg obrazovane laboratorije mogu obavljati poslove pripreme mjerila za verifikaciju. Pored navedenog, izmjene i dopune ovog zakona iskorišćene su za preciziranje odredaba, kao i njihovo potpunije uređivanje. Ovim prijedlogom brisane su odredbe koje uređuju status i zadatke Savjeta za metrologiju Republike Srpske, čime se ukida ovo savjetodavno tijelo Vlade. S obzirom na to da je osnovni zadatak Republičkog zavoda za standardizaciju i metrologiju da vrši nadzor nad verifikovanim mjerilima, te imajući u vidu dosadašnje rješenje koje može dovesti u pitanje objektivnost prilikom njihovog kontrolnog pregleda, predloženo je novo rješenje, u skladu sa kojim kontrolu mjerila u upotrebi može obavljati samo Zavod, a ne i ovlašćena tijela. Na ovaj način uspostavlja se nepristrastan sistem provjere ispravnosti mjerila koja su u upotrebi. U dosadašnjoj primjeni Zakona uočeni su nedostaci koji se odnose na jednak tretman nepravilnosti koje učini ovlašćeno tijelo, bez obzira na težinu te nepravilnosti. S tim u vezi, predloženo je rješenje kojim je propisano u kojim slučajevima direktor Zavoda suspenduje rješenje o ovlašćivanju, a u kojim ga ukida. Takođe, propisan je maksimalan period trajanja i pravne posljedice suspenzije, kao i uslovi za podnošenje novog zahtjeva za ovlašćivanje. S ciljem kontinuiranog funkcionisanja metrološkog sistema, predlaže se produžavanje roka do kojeg obrazovane laboratorije mogu obavljati poslove pripreme mjerila za verifikaciju, a koji se predlaže do 31. decembra 2022. godine. Ova izmjena bila je i osnovni razlog za stavljanje ovog zakona u proceduru po hitnom postupku.\nOsnovni je razlog za donošenje ovog zakona je usklađivanje sa novim Zakonom o radu("Sl. glasnik RS", br. 1/2016 i 66/2018), koji je opšti propis u ovoj oblasti. Naime, Zakon o radu više ne poznaje pojam "većinski reprezentativni" sindikat i udruženje poslodavaca organizovanih na nivou Republike Srpske, već su ovim zakonom, pored ostalog, propisani uslovi za utvrđivanje reprezentativnosti sindikata i poslodavaca na nivou Republike, pa je u tom smislu neophodno uskladiti ovaj zakon sa Zakonom o radu. Takođe, u novembru 2016. godine na snagu je stupio i novi Zakon o mirnom rješavanju radnih sporova("Sl. glasnik RS", br. 91/2016), kojim se uređuje postupak mirnog rješavanja interesnih i pravnih kolektivnih radnih sporova, zbog čega je potrebno uskladiti odredbe Zakona o štrajku sa novim pravnim institutima propisanim Zakonom o mirnom rješavanju radnih sporova.\nRazlozi za donošenje ovog zakona proizlaze iz potrebe za izvršenjem obaveza utvrđenih u više dokumenata, uključujući Program ekonomskih reformi Republike Srpske za period 2017–2019. godina, Reformsku agendu, potpisanu od organa vlasti na BiH nivou, kao i Pismo namjere prema Međunarodnom monetarnom fondu. Sporazumno finansijsko restrukturiranje je dobrovoljni, vansudski model restrukturiranja korporativnih dugova kroz redefinisanje dužničko-povjerilačkih odnosa između privrednog društva ili preduzetnika u finansijskim teškoćama i njegovih povjerilaca, prvenstveno banaka, ali i drugih povjerilaca kao što su značajniji dobavljači, baziran na najboljim međunarodnim iskustvima i osmišljen da omogući sprovođenje pregovora uz podršku Privredne komore Republike Srpske, kao institucionalnog posrednika. Opcija sporazumnog (vansudskog, vanstečajnog) finansijskog restrukturiranja privrednog društva dolazi kao prva opcija u nizu mjera koje je moguće, odnosno potrebno sprovesti prema privrednom društvu u finansijskim neprilikama, radi njegovog ozdravljenja ili radi rješavanja pitanja problematičnih kredita. U tom smislu, postupak se pokreće kada prijeti poslovni neuspjeh u ranoj fazi, odnosno kada se pojave prve teškoće u poslovanju, a kada je moguć oporavak i finansijska konsolidacija dužnika. Druge mjere koje se mogu preduzeti u istom cilju i koje su dostupne u pravnom sistemu Republike Srpske su propisane stečajnim propisima, i to: finansijsko restrukturiranje dužnika u prethodnom stečajnom postupku, reorganizacija u stečaju i prodaja pravnog lica, odnosno imovine u postupku bankrotstva.\nVlada Republike Srpske donijela je Odluku o davanju saglasnosti na Plan utroška sredstava Republičkom sekretarijatu za raseljena lica i migracije za period 01.01 - 30.11.2019. godine, u ukupnom iznosu od 247.303,81 KM sa pozicija: tekući grantovi organizacijama i udruženjima izbjeglica i raseljenih lica, u iznosu od 6.084,70 KM, kapitalni grantovi za rješavanje problema interno raseljenih lica, u iznosu od 135.555,19 KM, kapitalni grantovi za finansiranje povratka u Republiku Srpsku, u iznosu od 83.494,52 KM i kapitalni grantovi za finansiranje povratka u Federaciju BiH, u iznosu od 22.169,40 KM.\nVlada Republike Srpske donijela je Rješenje o imenovanju članova Savjeta za djecu Republike Srpske.\nSavjet za djecu Republike Srpske formiran je radi unapređenja koordinisanog i efikasnog djelovanja u oblasti zaštite prava djece, te praćenja i procjena sprovođenja politika i mjera za unapređenje položaja djece, kao savjetodavno tijelo Vlade. Imenovanje članova Savjeta za djecu Republike Srpske vrši se na period od četiri godine.\nVlada Republike Srpske donijela je Odluku o davanju saglasnosti Ministarstvu privrede i preduzetništva na Plan utroška sredstava za period 01.01-30.11.2019. godine, u iznosu od 650.000,00 KM.\nSredstva iz ove odluke odobravaju se jedinicama lokalne samouprave u svrhu realizacije aktivnosti na uspostavljanju poslovnih zona na sljedeći način: Opština Pelagićevo (260.000,00 KM), Opština Vlasenica (170.000,00 KM), Opština Istočni Stari Grad (170.000,00 KM), Opština Srebrenica (50.000,00 KM).\nVlada Republike Srpske donijela je Odluku o davanju saglasnosti na Plan utroška sredstava Ministarstvu energetike i rudarstva, za period 01.01-30.11.2019. godine, u iznosu od 750.000,00 KM - Tekući grant - Podrška unapređenju poslovnih aktivnosti i poboljšanja poslovanja privrednih društava.\nGrant se dodjeljuje na način propisan Pravilnikom o dodjeli podsticaja iz oblasti energetike i rudarstva.\nNavedena sredstva će se putem Javnog poziva za dodjelu sredstava, usmjeriti privrednim subjektima kao podrška prilikom obavljanja poslovnih aktivnosti.\nVlada Republike Srpske donijela je Rješenje o imenovanju Radne grupe za reformu poreskih i neporeskih davanja i procedura prilikom uplate istih.\n- u skladu sa članom 7. Pravilnika o metodama i načinu vršenja analiza opravdanosti poreskih i neporeskih davanja izradi Analizu opterećenosti privrede i stanovništva poreskim i neporeskim davanjima iz Registra poreskih i neporeskih davanja,\n- na osnovu analize izvrši ocjenu osnovanosti svakog pojedinačnog poreskog i neporeskog davanja iz Registra, te utvrdi plan smanjenja ili ukidanja pojedinog poreskog ili neporeskog davanja, te\n- izvrši analizu procedura prilikom uplate poreskih i neporeskih davanja, te utvrdi plan za smanjenje ili ukidanje procedura koje su neopravdane, odnosno da predloži pojednostavljenje istih, gdje god je to moguće.\nIZVOR: Vebsajt Vlade RS, 28.11.2019.


Portal Sarajevo-RS.com - Davidovićeva uručila 76 sportskih stipendija\nDavidovićeva uručila 76 sportskih stipendija\npetak, 04 Avgust 2017 15:31\nMinistarstvo porodice, omladine i sporta Republike Srpske izdalo je 76 rješenja za sportske stipendije perspektivnim sportistima, sportistima sa invaliditetom i potencijalnim olimpijskim kandidatima iz istočnog dijela Republike Srpske.\nStipendije je danas u Istočnom Sarajevu uručila ministar porodice, omladine i sporta Jasmina Davidović, koje će pomenute kategorije primati mjesečno u iznosu od 130 KM.\nRješenja je dobilo ukupno 56 perspektivnih sportista i po deset sportista sa invaliditetom i potencijalnih olimpijskih kandidata.\nDavidovićeva je novinarima rekla da smatra da je od finansijskog iznosa važnije to da im na ovaj način Ministarstvo odaje počast i pokazuje da su oni njihovi najbolji sportisti od kojih se mnogo očekuje.\nOna je navela da većina sportista koji postižu velike rezultate živi u zapadnom dijelu Srpske, ali da je, kao ministar, dužna da promoviše i istočni dio Srpske koji ima odlične sportiste.\nNajmlađi dobitnik u kategoriji perspektivnih sportista je karatistkinja Isidora Borovčanin sa Sokoca i dobitnik je niza značajnih domaćih i međunarodnih priznanja u prošloj godini.\nTakođe, njena sugrađanka atletičarka „Glasinca“ Mladena Petrušić nagrađena je ovom stipendijom za veliki napor i trud koji je uložila u prethodnoj godini, te u atletskim disciplinama osvojila najveća priznanja u BiH, na Malti i u Rumuniji.\nČlanica Tae Kwon Do kluba „Wolf“ iz Ugljevika Vanja Mičić novinarima je rekao da se ovim sportom bavi već 11 godina i da je prošle godine na Evropskom prvenstvu osvojio treće mjesto, dok je na Svjetskom bio peti.\nOn je takođe prvak Republike Srpske, BiH i Srbije.\n„Nastupam za reprezentaciju Srbije i ušao sam u olimpijski program za Tokio, a spremam se za Evropsko prvenstvo koje će u novembru biti održano na Kipru“, rekao je Mičić.\nMičić navodi da mu ova stipendija predstavlja dodatni motiv da postiže što bolje rezultate.\nViše iz kategorije: « Uhapšen zbog pokušaja prevare Obilježeno 25 godina odbrane Vojkovića, Grlice i Krupca »


GRAD IZDVOJIO NOVAC ZA STRELCE - NOVA NAŠA REČ\nČlanovi Gradskog veća odobrili su danas milion i 860 hiljada dinara za finansiranje aktivnosti strelaca protivgradnih stanica na teritoriji grada Leskovca u 2015. godini.\nGradonačelnik Leskovca Goran Cvetanović rekao je da grad „ nema formalnu obavezu, pa ni odgovornost vezano za finansiranje i organizovanje poslova protivgradne zaštite „ i da je to „u nadležnost Ministarstva unutrašnjih poslova“.\n„ Kao odgovorna vlast, koja je svesna važnosti poljoprivrede, pomažemo tom sektoru MUP-a jer na taj način pomažemo i svojim građanima koji egzistiraju od poljoprivrede. Grad je već finansirao nabavku 100 raketa, a na ovaj način motivišemo i strelce. To je najveća naknada na nivou čitave Srbije, a za nabavku raketa je uloženo preko 3,5 miliona dinara. Pre nekoliko dana imali smo priliku da se uverimo u efikasnost tih raketa, i mislim da su tog dana protivgradni strelci uradili odlično posao“, rekao je Cvetanović.\nNa teritoriji grada Leskovca postoji 31 protivgradna stanica i svaku od ovih stanica opslužuju po dva strelaca, što znači da je 62 čoveka angažovano na zaštiti poljoprivrede od grada.\nTe ljude po Zakonu o protivgradnoj odbrani plaća Republički hidrometeorološki zavod. Oni su ove godine doneli odluku da naknada za njihov rad za period od pet meseci, od 15. maja do 15. oktobra, iznosi 12.000 dinara.\nBudući da je to mali iznos, grad je, kao i svake godine, predvideo sredstva u iznosu od 6.000 dinara mesečno za svakog strelca.\nA to znači da će svaki strelac za period od pet meseci od grada dobiti 30.000 dinara u neto iznosu, što sa iznosom koji daje Republički hidrometeorološki zavod, iznosi 42.000 dinara po strelcu.


Izvor: B92, 29.Jul.2019, 21:04\nNATO u potpunosti poštuje suvereneno pravo svih država, uključujući Srbiju, da biraju svoje političke i bezbednosne aranžmane.\nOvo se navodi u odgovoru Severnoatlantske alijanse na pitanje Radija Slobodna Evropa (RSE) o ruskoj donaciji vojne opreme Srbiji, a imajući u vidu zapadne sankcije Moskvi zbog pripajanja Krima.\nNa pitanje o odluci Rumunije da blokira transport pomenutog vojnog kontinenta preko njene teritorije, >> Pročitaj celu vest na sajtu B92 << NATO u saopštenju navodi da bi o tom konkretnom događaju pitanje trebalo uputiti vlastima u Bukureštu.\nNATO u saopštenju ističe partnerski odnos koji ima sa Srbijom.\n"Srbija je bila domaćin najveće civilne vežbe u slučaju vanrednih situacija, čime je pomogla NATO saveznicima, ali i samoj sebi i drugim partnerima da bude bolje pripremljena u suočavanju sa prirodnim katastrofama, kao što su poplave i šumski požar", navodi NATO i ističe zajednički napor na reformi snaga bezbednosti i institucija u Srbiji.\nKada je reč o drugim vidovima saradnje, NATO poseban značaj pridaje obuci pripadnika Vojske Srbije, čime im se pomaže da daju svoj doprinos u međunarodnim mirovnim misijama.\n"Investirali smo milione evra kako bismo pomogli Srbiji da uništi više od 200 tona municije. Srbija je takođe zajedno sa NATO radila na obuci iračkog vojno-medicinskog osoblja, čime je doprinela stabilnosti na Bliskom istoku", stoji u saopštenju.\nDanas: NATO za RSE: Poštujemo izbor Srbije\nNoviMagazin.rs: NATO: Poštujemo suvereno pravo Srbije da bira svoje političke i bezbednosne aranžmane\nBeta: NATO: Poštujemo suvereno pravo Srbije da bira svoje političke i bezbednosne aranžmane\nNezavisne Novine: NATO: Poštujemo pravo Srbije da bira svoje aranžmane


Općina u projektu uspostave jedinstvenog adresnog registra - Općina Banovići\nOpćina u projektu uspostave jedinstvenog adresnog registra\n17. Oktobra 2020. 17. Oktobra 2020. Sanela Ikanović\t105 Views 0 Comments\nU organizaciji Službe za opću upravu, geodetske, imovinsko pravne poslove i katastar Općine Banovići, jučer je održana javna rasprava o utvrđivanju nacrta odluke o određivanju naselja i njihovih naziva u obuhvatu naseljenih mjesta, potvrđivanju ulica, trgova poslovnih zona, označavanju naseljenih mjesta, naselja i ulica njihovim nazivima, te numerisanju objekata na području općine Banovići.\nJavna rasprava održana je s ciljem realizacije projekta „Uspostava Adresnog registra na području općine Banovići”, koji se realizuje u saradnji sa Federalnom upravom za geodetske i imovinsko pravne poslove Federacije Bosne i Hercegovine.\nProjekat podrazumijeva uspostavu jedinstvenog adresnog registra, sa tačnim adresama boravka i označenim svim objektima koji do sada nisu bili numerisani na području cijele općine. Adrese će biti uređena po jedinstevnoj formuli i sadržavat će: naziv naseljenog mjesta, naziv naselja, naziv ulice ili trga i broj objekta.\nU parlamentarnoj proceduri usklađivanje naziva naseljenih mjesta Seona, Lozna, Mrgan i Ćatići\nU proteklom periodu održan je niz sastanaka sa predstavnicima mjesnih zajednica, kako bi se uskladilo stvarno stanje sa postojećim odlukama Općinskog vijeća, koje se odnose na navedenu oblast. U parlamentarnoj proceduri je pokrenut postupak za formiranje novih naseljenih mjesta na području koja obuhvataju postojeća naseljena mjesta Seona, Lozna, Mrgan i Ćatići. Postupak još uvijek traje te ova naseljena mjesta trnutno neće biti obuhvaćena nacrtom odluke koji je u fazi izrade, ali će biti uvrštena u isti odmah po okončanju parlamentarne procedure.\nTakođe je, u proteklom periodu izvršen unos podataka u elektronsku bazu podataka i izvršeno ucrtavanje svih naselja, te održano je nekoliko sastanaka u mjesnim zajednicama. Prijedlozi, sugestije i primjedbe još uvijek se mogu slati nadležnoj općinskoj službi a nacrt odluke uskoro će se naći na dnevnom redu sjednice Općinskog vijeća Banovići, koje će donijeti konačnu odluku.\nDokument dostupan na službenoj web stranici Općine Banovići u prilogu obavijesti za poziv na javnu raspravu.\n← Uređena i asfaltirana deseta dionica puta na području Banovića\nPodrška mladim u razvoju biznisa i zapošljavanju – Prezentirani biznis planovi YEP inkubatora poslovnih ideja →


Mobi Banka podržala kampanju "Pruži korak" sa milion dinara - Javni servis\nMobi Banka podržala kampanju “Pruži korak” sa milion dinara\nHumanitarnoj kampanji "Pruži korak" koju organizuje Nacionalno udruženje roditelja dece obolele od raka (NURDOR), pridružila se i Mobi Banka, donacijom od milion dinara za izgradnju nove roditeljske kuće u Beogradu. Planirano je da nova roditeljska kuća pruži smeštaj i brigu za dvadeset porodica čija deca prolaze kroz dug proces lečenja od raka.\nHumanitarna organizacija "Pruži korak", Foto: N1\n“Kampanja ‘Pruži korak’ pokrenula je veliki broj kompanija i pojedinaca da se uključe i pomognu onima koji vode tešku borbu. Mobi Banka, sa svojim zaposlenima, želi da da svoj doprinos i motiviše ljude da zajedno pokažemo da smo tu za one kojima je to najpotrebnije”, izjavio je Miloš Brusin, predsednik Izvršnog odbora Mobi Banke.\nDruga faza kampanje “Pruži korak” trajaće do 31. decembra, a putem aplikacije #Pružikorak na kojoj počiva ova humanitarna akcija, mere se koraci korisnika i konvertuju u dinare, prema jednostavnoj formuli: jedan pređen kilometar = 10 dinara. Društveno odgovorne kompanije iz Srbije “otkupljuju korake” i sredstva doniraju NURDOR-u.\nKampanju “Pruži korak” pokrenuli su Tamara Klarić i Bogdan Stevanović, dvoje prijatelja, aktivista NURDOR-a, koji su 19. septembra krenuli peške iz Niša u šetnju do Beograda, dugu čak 256 kilometara, kako bi prikupili novčana sredstva za izgradnju nove NURDOR roditeljske kuće u Beogradu. Njihov cilj bio je da ličnim primerom motivišu ljude da se priključe kampanji, skrenu pažnju javnosti na rad NURDOR-a i promovišu društveno odgovornu aplikaciju za mobilne telefone “Pruži korak”.\n“Pruži korak” je prva kampanja ove vrste u Srbiji, do sada je prikupila više od 50 miliona dinara, dok je aplikacija instalirana na više od 500 000 uređaja.\nInstalirajte aplikaciju Pruži korak i pridružite se kampanji!\nTekst je prenet sa portala N1.


03. april 2015. 14:02:26\tPročitano 3614 puta\nU utorak, 31. marta 2015. godine, u organizaciji udruženja "Moja Srbija" i Privredne komore Beograda, u Svečanoj sali Skupštine grada, po peti put, svečano su dodeljena priznanja "Moj izbor" za najbolje domaće proizvode i brendove po mišljenju potrošača.\nPrisutnima su se obratili dr Vladimir Marinković, potpredsednik Narodne skupštine Republike Srbije i predsednik Privrednog kokusa skupštine, g. Žarko Malinović, zamenik ministra za trgovinu, turizam i telekomunikacije, g. Andreja Mladenović, zamenik gradonačelnika Beograda, g. Svetozar Krstić, izvršni direktor Privredne komore Beograda i Milan Ristić, predsednik udruženja "Moja Srbija".\nOve godine, u konkurenciji za priznanje "Moj izbor", koje se dodeljuje isključivo na osnovu mišljenja potrošača, bilo je 195 domaćih proizvoda i brendova. Osim devetnaest priznanja za brendove koji su u svojim kategorijama ostvarili najbolje rezultate, dodeljene su i zlatne medalje za najomiljeniji domaći proizvod i za najomiljenijeg domaćeg proizvođača.\nIstraživanje, koje je ovim povodom izvršilo udruženje "Moja Srbija", je obuhvatilo 2.010 ispitanika u četrnaest gradova Srbije. Anketirani su isključivo potrošači koji su u Maxi supermarketima izvršili kupovinu.\nU okviru svečane ceremonije, udruženje "Moja Srbija" je izrazilo posebnu zahvalnost kompaniji Deleze Srbija (Delhaize Serbia), koja je omogućila anketiranje u svojim objektima i obezbedila slatke Premia poklone za sve anketirane kupce.\nTitulu "Najomiljeniji domaći proizvod" poneo je Plazma keks kompanije "Bambi", dok je zvanje "Najomiljeniji domaći proizvođač" za ovu godinu dobila kompanija Imlek.\nZlatne medalje "Moj izbor" za petogodišnje liderstvo na tržištu dobili su Moja Kravica u kategoriji "Mleko i mlečni proizvodi", Plazma keks u kategoriji "Slatkiši", Zlatiborac u kategoriji "Meso i mesne prerađevine", Dijamant ulje u kategoriji "Ulje, prilozi i prelivi", Knjaz Miloš u kategoriji "Mineralne vode", Frikom u kategoriji "Voće i povrće" i Začin C u kategoriji "Supe, brašno i dodaci jelima".\nMeđu nagrađenim proizvodima i kompanijama, kojima su potrošači ukazali najviše poverenja, našli su se i konfekcija Mona, Simpo nameštaj, Metalac posuđe, Pošta Srbije, Nectar sokovi, Smoki, Merix, MTS Telekom Srbije, Banca Intesa, vino Ždrepčeva krv, Lav pivo i Gorki list.\nOsim glasanja u supermarketima, ove godine je u okviru akcije "Moj izbor" organizovano i internet glasanje, u kome je pobedu odnelo Valjevsko pivo.


RTS :: Čajetina, ko je zakazao u lancu bezbednosti hrane?\nDruštvo Čajetina, ko je zakazao u lancu bezbednosti hrane?\nČajetina, ko je zakazao u lancu bezbednosti hrane?\nutorak, 26. jan 2016, 19:30 -> 20:38\nU užičkoj bolnici danas je zadržano još pet, uz jučerašnjih devet pacijenata za koje se sumnja da su zaraženi trihinelom. Kako se procenjuje da je zaraženo suvo meso divljih svinja jelo više od 300 ljudi, najviše iz čajetinske opštine, a period inkubacije traje do 45 dana, broj zaraženih verovatno nije konačan. Užički Zavod za javno zdravlje prijavio je epidemiju na tom području, a potrebne mere preduzimaju se još od prvih sumnji da je reč o trihineli.\nMeđu četrnaestoro pacijenata koji su na lečenju, u užičkoj bolnici je i petoro dece.\n"Jela su sva naša deca jer smo bili 100 odsto sigurni da je meso u redu", kaže Milan Joksimović iz Čajetine.\nNačelnica Dečjeg odeljenja Dara Savić Božović ističe da su preduzete sve mere.\n"Očekujemo da će ovo oboljenje imati pozitivan ishod, povoljnu evoluciju, a eventualne mogućnosti komplikacije biće svedene na minimum" objašnjava Savić Božović.\nMnogima i dalje nije jasno kako je osušeno meso dve divlje svinje moglo da izazove takve posledice i ko je u lancu bezbednosti hrane zatajio, jer se meso nije našlo u prodaji već je podeljeno među učesnicima lova.\nPredsednik Lovačkog udruženja Čajetina Milovan Knežević kaže da je lično odneo uzorke u Veterinarsku stanicu u Čajetini.\n"Predao sam uzorke i platio da se uradi digestija, najsavremeniji način pregleda, za šta nam je veterinar izdao potvrdu da je meso ispravno i da može da se koristi", objašnjava Knežević.\nU Veterinarskoj inspekciji kažu da lovci nisu poštovali proceduru i da je pregled morao da se uradi u lovištu.\nNačelnik Republičke veterinarske inspekcije Zoran Ivanović ističe da se, kada se izvrši pregled odstreljene divljači na lovištu, vrši identifikacija tog trupa i da veterinar stavlja veterinarsku oznaku, žig, koji garantuje bezbednost.\n"U ovom konkretnom slučaju to se nije poštovalo, nije prijavljen odstrel veterinaru kako bi se izvršio pregled na samom lovištu", kaže Ivanović.\nU Zlatiborskom okrugu u poslednjoj deceniji do ove zabeležene su samo dve porodične epidemije trihinele pre pet godina, a na području republike prošle godine ih je bilo osam sa 61 obolelim.


Vukanović: Vitalni nacionalni interes RS je da Dodik ode s političke scene - Svet - Dnevni list Danas\nPočetna » Svet » Vukanović: Vitalni nacionalni interes RS je da Dodik ode s političke scene\n1Piše: Beta 29. jula 2020. 14.22 Izmenjeno: 14.26\n„Vitalni interes bošnjačkog naroda je da sa političke scene ode Bakir Izetbegović i vitalni interes Hrvata da s političke scene ode Dragan Čović. Tog dana će ovome narodu svanuti“, kazao je Vukanović na posebnoj sednici parlamenta RS.\nTu su i Odluka o odobravanju zaključivanja ugovora o pristupanju BiH Međunarodnom istraživanju razvoja čitalačke pismenosti PIRLS 2021 i Odluka o odobravanju zaključivanja Sporazuma o učešću BiH u Programu za međunarodno ocenjivanje učenika PISA 2021.\n„Dodikov stav da onaj koji ne glasa za njegovu inicijativu, podržava Džaferovića i Komšića govori o stvarnim namerama sazivanja ove i ostalih posebnih sjednica. To je manipulisanje javnosti i glumljenje nekakve ‘srbende’ pred lokalne izbore kako bi se ponovo istim pričama zamajavali gladni i obespravljeni građani“, kazao je Vukanović.\nVukanović je upitao šta priča o PISA testovima znači radnicima hotela „Bosna“ u Banjaluci, koji tri meseca nisu primili platu.\n„Dodik danas pred skupštinom glumi ‘srbendu’, a pre deset dana je pred američkim ambasadorom poklekao i pristao na budžet BiH. Pre tri meseca ste usvojili odluku o zabrani glasanja u organima BiH, a sada se tih odluka Dodikovi kadrovi ne pridržavaju“, rekao je.\n„Kad je visoki predstavnik komadao SDS, SNSD je podržao inicijativu o osnivanju Suda i Tužilaštva BiH. Bili ste za osnivanje suda i tužilaštva na nivou BiH, a sad ste navodno protiv testiranja srednjoškolaca i u tome je vaša politička prevrtljivost“, istakao je Vukanović.\n„Nikada nismo odustali od ideje nezavisne RS, zbog skrnavljenja Dejtonskog sporazuma“, kazao je Dodik.\nMilorad Dodik, Nebojša Vukanović, Republika Srpska\n29. jula 2020. u 15.00\nDa je pametan. Prvo neku godinu u zatvor a posle kao slobodan čovek može da živi gde hoće.


Tanjug 5. decembra 2020. 20:56\nJEREVAN – Jermenska opozicija završila je današnju protestnu šetnju u Jerevanu isped rezidencije premijera Nikole Pašinijana, gde su mu postavili ultimatum da podnese ostavku do 8. decembra, prenosi TAS S.\n„Zahtevamo da Pašinijan podnese ostavku do 8. decembra u podne, a ako se ne odazove ovom zahtevu, počećemo sa organizovanjem protesta širom zemlje“, saopštio je Išhan Sagatelijan, predstavnik stranke „Dašnakcutjun“.\nDanašnji protest održan u centru Jerevana počeo je minutom ćutanja kojim su okupljeni odali poštu vojnicima stradalim u sukobima u Nagorno-Karabahu, oblasti u susednom Azerbejdžanu s svečinskim jermenskim stanovnišstvo, oko koga su dve zemlje već skoro tri decenije u sukobu.\nDirektor Službe za nacionalnu bezbednost i lider opozicione stranke „Otadžbina“ Artur Vanecjan je naveo da je 17 opozicionih stranaka predložilo da dužnost šefa vlade preuzme bivši premijer Vazgen Manukjan.\nProtesti opozicije u Jerevanu počeli su nakon što je 9. novembra usvojen sporazum o potpunom prekidu vatre u Nagorno-Karabahu, koji su potpisali ruski predsednik Vladimir Putin, azerbejdžanski predsednik Ilham Alijev i jermenski premijer Nikola Pašinijan.\nSporazum predviđa da strane zadrže svoje trenutne položaje, kao i raspoređivanje ruskih mirovnih trupa u regionu, a opozicija u Jeremeniji ga tumači kao neosnovanu odluku o kapitaluaciji.\nEU šalje Borela u Moskvu i razmatra sankcije\nPodgoričan prodao ćerku za 20.000, pa uhapšen


Umjesto biometrijskih, vraćaju nam se stari pasoši? – Magazin Plus\nHome/Politika/BiH/Umjesto biometrijskih, vraćaju nam se stari pasoši?\n“Smanjenje kvaliteta samog dokumenta otvara mogućnost izrade falsifikovanih pasoša i predstavlja svojevrstan poziv kriminalcima i teroristima da lako mogu doći do dokumenata BiH. Kada se dođe do tih dokumenata, automatski je olakšano i kretanje prema EU”, upozorava izvor “EuroBlica”, dodavši da je kredibilitet institucija BiH već loš, a da ovakvi potezi mogu dovesti čak i do ponovnog uvođenja viza.\n“Trenutne tehnologije polikarbonatske stranice su dobar osnov da se teško falsifikuju dokumenata ili dio dokumenata, a uvedene su u svim zemljama u okruženju. U ovim zemljama postoje bjanko obrasci. BiH je otišla korak dalje, pa je uvela jedinstvenu tehnologiju sa polikarbonatom i slikom u boji, a sam obrazac se izrađuje po zahtievu građana, tako da ne postoje bjanko obrasci koji su najrizičniji za falisfikovanje. Nemoguće je falsifikovati obrazac BiH dokumenta ili doći do bjanko obrasca. Ovo je posebno bitno za BiH, jer su se u prošlosti dešavale situacije da se u BiH kradu bjanko obrasci i dođu u ruke potencijalnih terorista. Zbog toga je postojalo nepojverenje u ovdašnja dokumenta i zato BiH mora posebno da vodi računa o kvalitetu”, tvrdi izvor.\n“To neće ugroziti bezbjednost, već treba da omogući dobijanje niže cijene na novom tenderu za izradu pasoša i veću konkurenciju. Po sadašnjim kriterijumima samo jedna firma je mogla dobiti tender”, navode sagovornici, piše EuroBlic.\nDirektor IDDEEA Edim Nesimi nedavno je izjavio i da prije raspisivanja novog – trećeg tendera za štampanje pasoša treba prilagoditi kriterijume, a na osnovu mišljenja Kancelarije za žalbe.\n“Sada moramo uslove tendera, uključujući i dokumentaciju, prilagoditi rješenju kojeg smo dobili od Kancelarije. To, između ostalog, podrazjumeva i izjmenu Pravilnika o izgledu i sadržaju putnih isprava, s ciljem povećanja transparentnosti prilikom izbora izvođača”, rekao je Nesimi.\nIDDEEA je u maju prošle godine raspisala tender za nabavku pasoških knjižica u vrednosti od 20 miliona KM za tri godine. Na tender su se prijavile dve kompanije – firma “Muehlbauer” iz Banjaluke i francuska kompanija “Gemalto”.\n“Ono što se najčešće dešava u BiH je klasična krađa identiteta, na način da se od lica koja su napustila BiH ‘ukrade’ identitet i onda se dobiju originalna dokumenta sa lažnim identitetom. Ovakav način sticanja dokumenata je izuzetno rizičan, a otvoreno je nekoliko istraga u BiH po ovom pitanju. Ovo samo pokazuje da koncept visoko zaštićenog obrasca pasoša daje rezultate i da je ovakav koncept zaštite pasoša odvratio kriminalce i teroriste od BiH identiteta”, tvrdi izvor.


Međunarodni beogradski sajam knjiga: od 23. oktobra “Knjigu u ruke” | Headliner\nHome»Pulse»Puls grada»Međunarodni beogradski sajam knjiga: od 23. oktobra “Knjigu u ruke”\nadministrator / 22/10/2016 /\t0\t/\t479\nNajreprezentativnija književna manifestacija u ovom delu Evrope, 61. Međunarodni beogradski sajam knjiga, počinje 23. oktobra, pod sloganom “Knjige u ruke”, okupiće više od 450 direktnih izdavača, među kojima 40 inostranih.\nOvogodišnja zemlja počasni gost je Iran, koja će u centralnom delu hale 2a predstaviti svoju viševekovnu kulturu i tradiciju, ali i savremenu književnost i nove naslove prevedene na srpski jezik. Fokus će biti i na dijalogu srpskih i iranskih pisaca, a u Beograd, kako su najavili predstavnici Iranskog kulturnog centra, dolazi grupa od 15-tak izdavača, sedam pisaca i 10 ilustratora.\nTribinski program Sajma biće posvećen 400. godišnjici od smrti Šekspira i Servantesa, 120.godišnjici pojave romana “Hajduk Stanko”, veku od smrti Petra Kočića pa sve do sećanja na godišnjicu osnivanja Jasenovca, srpskom romanu u domaćem filmu, prevođenju južnoslovenskih književnosti i novim srpskim pesnikinjama.\nVelika nada u Velikom ratu - srpski đaci u Francuskoj\nU okviru 61. Međunarodnog beogradskog sajma knjiga održaće se izložba pod nazivom “Velika nada u Velikom ratu – srpski đaci u Francuskoj” na štandu Ministarstva spoljnih poslova – Uprave za saradnju sa dijasporom i Srbima u regionu, u hali 4. Izložbu će pratiti tribina zakazana za 24. novembar u 18:00 časova, na istom mestu. Na tribini će govoriti dr Danilo Šarenac – naučni saradnik Instituta za savremenu istoriju, Miroslav Jaćimović – istoričar Arhiva Vojvodine i Bratislav Đurković – potomak đaka školovanog u Žozijeu, u Francuskoj.\nNovi program “Arena od reči” biće usmeren na teme od značaja za knjigu i kulturu danas – “Knjiga i angažovanost: poželjne i potisnute teme”, “Čije je naše nasleđe”, “Između nacionalne i kolonijalne kulture”.\nNa Sajmu će biti postavljen veći broj izložbi – o Servantesu, Šekspiru, Kočiću, Iranu, Jasenovcu, izložena dela Miloša Šobajića, zatim prva i raritetna izdanja Jaše Tomića, Milana Rakića, Milorada Mitrovića i Kočića, kao i 20 najlepših knjiga Međunarodne kuće umetnosti za decu iz Slovačke.\nPosebna pažnja biće posvećena predstavljanju dela umetnika mlađih od 30 godina, pa će u sali “Janko Veselinović”, nazvanoj po piscu čuvenog romana “Hajduk Stanko”, od ponedeljka do subote, nastupaće autori za decu i mlade – od Laze Lazića i Ljubivoja Ršumovića, Raše Popova i Vladimira Andrića, do Jasminke Petrović, Igora Petrovića, Dejana Aleksića i Branka Stevanovića.\nNagrada “Bogdan Kršić” biće dodeljena za najlepšu knjigu, a specijalna priznanja za izdavača, knjigu ili strip i za mladog dizajnera.\nOd 26. do 30. oktobra uporedo će biti održan Sajam obrazovanja i nastavnih sredstava pod motom “Obrazovana Srbija – uspešna Srbija”, kao i Sajam informisanja, komunikacija i marketinga “Media market”.\nPoslednjeg dana Sajma biće izvršena primopredaja “Otvorene knjige” ambasadorima Nemačke, Austrije i Švajcarske koji će sledeće godine predstaviti književnost na nemačkom jeziku kao počasnog gosta 62. Međunarodnog beogradskog sajma knjiga.\nTags:IranKnjigu u rukeSajam knjiga\nArmageddon objavljuje trostruki album za Noć veštica u izdanju Tmina Rekordsa\nDokumentarni film "Plovidba kroz vreme: Put života" Terensa Malika premijerno na KIDS FESTU


Sindikalna organizacija BHRT-a zatražila je trenutnu smjenu menadžmenta zbog, kako su naveli, iznimno teške situacije u tom javnom servisu i činjenice da radnicima nisu isplaćena primanja, te da se doprinosi ne uplaćuju već nekoliko godina, a menadžment ne nudi nikakva rješenja.\n"Sadašnje stanje u kući apsolutan je dokaz nesposobnosti i nezainteresovanosti te rukovodeće strukture i nepostojanja bilo kakve vizije daljeg upravljanja kućom. Jedina vizija generalnog direktora, pomoćnika, savjetnika, koordinatora, i ostalih bliskih menadžmentu jeste ostanak na njihovim pozicijama uz bezobrazno i neprihvatljivo visoke plate za jednu firmu koja je pred raspadom", navodi se u saopštenju sindikalne organizacije BHRT-a.\nIz sindikata najavljjuju i ookretanje pojedinačnih krivičnih prijava protiv generalnog direktora i njegovih saradnika zbog, kako kažu, niza protivzakonitih radnji koje su počinili u prethodnih nekoliko godina, od neispunjavanja obaveza prema uposlenicima do neuplaćivanja poreza i doprinosa u posljednje dvije godine.\nZahtijevaju od Upravnog odbora BHRT-a "reviziju svih ugovora koje su različiti sastavi menadžmenta i upravnih odbora BHRT-a zaključili sa firmama i pojedincima van kuće po svim osnovama u posljednjih deset godina, te traže da novi Upravni odbor BHRT-a pokrene niz ranije najavljenih mjera za naplatu dugovanja od entitetskih emitera".\n"Zahtijevamo hitan dijalog i rješenja za opstanak javnih emitera, a ne praznu podršku od koje samo pojedini politički krugovi imaju korist. Ne prihvatamo činjenicu da poslanici, koji spadaju u red najplaćenijih u Evropi, nisu u stanju riješiti nijedno ključno pitanje za čitav svoj mandat ili čak i na duži period. Priča o nedostatku političke volje ne može biti nikakav argument za nerad", navedeno je u saopštenju.\nPozvali su članove i sve uposlenike da pripreme za najradikalnije mjere u nastavku borbe za spasa BHRT-a.\nBHRT je pred bankrotom i ako se to dopusti, biće to prvi primjer bankrota javnog servisa u Evropi, upozoreno je i prije mjesec dana sa međunarodne konferencije "Nacionalni radiotelevizijski servis u BiH", sa koje su poslani posljednji pozivi za spas javnog servisa BiH.


Izveštaj o aktivnostima Septembar - Decembar 2014. - Žene u crnom\nIzveštaj o aktivnostima Septembar - Decembar 2014.\nUlične akcije: U ovom izveštajnom periodu organizovale smo dvanaest (12) akcija, a takođe smo aktivno učestvovale i u uličnim akcijama koje su organizovale druge organizacije. Bile su to komemoracije/obeležavanja datuma vezanih za zloćine počinjene u naše ime, kao i feminističke, antifašističke, antiratne, antirasističke, antimilitarističke... akcije.\nKomemoracije/obeležavanje važnih datuma zločina počinjenih u naše ime, kao i drugih zločina nad civilnim stanovništvom tokom ratova (i nakon ratova) na prostoru bivše Jugoslavije:\nBeograd: Nikada nećemo zaboraviti zločin u Topčideru! - 5 oktobra 2014. navršilo se deset godina od ubistva dvojice gardista, Dragana Jakovljevića i Dražena Milovanovića, u vojnom objektu „Karaš“, uTopčideru. Garsisti su ubijeni u kasarni pod nerazjašnjenim okolnostima, a osnovano se sumnja da su ubijeni jer su u kasarni videli tadašnjeg haškog begunca Ratka Mladića. Povodom desetogodišnjice od ubistva dvojice gardista Žene u crnom su organizovale dva komemorativna stajanja u crnini i ćutanju, dana 05.10.2014 godine:\nKomemorativni skup u crnini i ćutanju ispred kasarne „Karaš“ u Topčideru; solidarnost s roditeljima i porodicama ubijenih vojnika u potrazi za istinom o njihovoj izrazilo je oko dvadesetak aktivistkinja Mreže Žena u crnom Srbije; na stajanju u Topčideru bila su istaknuta dva transparenta: Nikada nećemo zaboraviti zločin u Topčideru i Žene u crnom za mir i pravdu.\nNikada nećemo zaboraviti zločin u Topčideru na Trgu Republike u Beogradu; protestno stajanje u crnini i ćutanju, na kom su bili istaknuti transparenti:\nNikada nećemo zaboraviti zločin u Topčideru, Pamtimo - Žene u crnom za mir i pravdu, Sećamo se Dragana Jakovljevića, Sećamo se Dražena Milovanovića, Otkrijte ubice vojnika!, Tražimo istinu, zahtevamo pravdu!, Zašto država ćuti?; tokom stajanja je izveden i performans uz korišćenje soli kojom je na asfaltu napisano Zahtevamo istinu i pravdu za Dragana i Dražena; na ovom stajanju su bile/i članice/ovi porodica ubijenih vojnika zajedno sa oko pedeset aktivistkinja i aktivista iz Beograda, Bajine Bašte, Požege, Leskovca, Kruševca, Vlasotinca, itd.\nKomemoracija/pomen u Beloj Reci (kod Šapca), na lokalnom groblju gde je sahranjen Dragana Jakovljević; komemoraciji smo prisutvovale zajedno sa porodicom Jakovljević.\nSjeverin/Srbija, 22 oktobar - Nikada nećemo zaboraviti zločin u Sjeverinu: povodom 23 godišnjice zločina u Sjeverinu petnaest (15) aktivistkinja Mreže Žena u crnom prisustvovalo je postavljanju kamena temeljca za spomenik u selu Sjeverin, kao i komemoraciji na mostu u mestu Mioče, gde su srpske oružane formacije otele i ubile 17 bošnjačkih civila iz autobusa na liniji Priboj – Rudo, 22.10.1992 godine.\nBeograd, 18 novembar, Nikada nećemo zaboraviti zločine u Vukovaru: povodom godišnjice zločina u Vukovaru Žene u crnom su organizovale stajanje u crnini i ćutanju, u Knez Mihailovoj ulici, pod sloganom Nikada nećemo zaboraviti zločine u Vukovaru; Vukovar je 1991 godine bio punih 87 dana pod opsadom JNA i paravojnih srpskih formacija; za to vreme je ubijeno više od 1.000 civila, ranjeno više od 25.000 ljudi, dok su hiljade bolesnih i ranjenih zarobljenika odvedeni u logore u Srbiji; grad je potom 18 novembra 1991. okupiran od strane srpskih oružanih formacija; u akciji je učestvovalo oko pedeset (50) aktivistkinja Mreže ŽuC-a, kao i srodnih organizacija civilnog društva (Fond za humanitarno pravo, Inicijativa mladih za ljudska prava, itd.).\nU isto vreme, ultradesničarska organizacija “Srbski sabor Zavetnici” je održala kontramiting protiv akcije ŽuC-a, negirajući zločine srpskih oružanih snaga u Vukovaru.\nVukovar/Hrvatska, 19 novembar, Nikada nećemo zaboraviti zločine u Vukovaru: - povodom 23 godišnjice zločina u Vukovaru, osam (8) aktivistkinja Žena u crnom prisustvovalo je komemoraciji na tri mesta u gradu, zajedno sa porodicama žrtava, građankama i građanima Vukovara.\nTuzla/Bosna i Hercegovina, 11 decembra, Tražimo naše nestale – da ne zaboravimio genocid u Srebrenici: osam (8) aktivistkinja Mreže Žena u crnom učestvovalo je u istoimenom maršu, koji od 1996 godine, svakog 11 u mesecu, organizuje udruženje „Žene Srebrenice“, sa sedištem u Tuzli; ovu akciju solidarnosti ŽuC su koordinisale zajedno sa udruženjima Anima iz Đulića i Foruma žena iz Zvornika (udruženja žena čiji su muški srodnici žrtve zločina u području Podrinja, u Istočnoj Bosni, od 1992 do 95.); u maršu je učestvovalo oko 50 žena iz Podrinja.\nBeograd, 28 septembar, Pride/Prajd: u maršu za prava LGBT osoba, u organizaciji Pride Belgrade, učestvovalo je oko trideset aktivistkinja i aktivista Mreže ŽuC-a iz cele Srbije, a u završnom delu marša okupljanima se obratila, između ostalih, i Staša Zajović, ŽuC.\nBeograd, 9 novembar, (Auto)cenzura – put ka fašizmu: povodom Međunarodnog dana borbe protiv fašizma i antisemitizma ŽuC i Savez antifašista Srbije organizovali su u centru Beograda, na Terazijama, kod spomenika obešenim antifašistima, protest (Auto)cenzura - put ka fašizmu i scensku akciju Budi se istok i zapad; na protestu su bila istaknuta dva transparenta: Antifašizam je moj izbor, Žene u crnom protiv fašizma; učestvovalo je oko pedeset (50) aktivisktinja i aktivista; su bilone su na početku performansa bile prekrivene velikim novinskim listovima, na kojima je bila ispisana reč (auto)cenzura; 4 potom su polako cepale listove i tako se simbolički oslobađale cenzure; tom prilikom pevale su se antifašističke pesme; ovom protestu su se pridružili i građani i građanke Beograda.\nBeograd, 29 novembar, Stop represiji nad braniteljkama ljudskih prava: povodom Međunarodnog dana braniteljki ljudskih prava Žene u crnom su u Knez Mihailovoj ulici organizovale protestni skup zbog napada na aktivistkinje ŽuC-a od strane državnih i nedržavnih aktera, kao i odsustva reakcije države na intenziviranu represiju tokom 2014 fodine; tokom akcije izražena je podrška nenasilnom otporu u Fergusonu (SAD); u akciji je učesvovalo oko trideset (30) aktivistkinja i aktivista.\nBeograd, 6 decembar, Stop femicidu: povodom 6 decembra, Dana borbe protiv femicida, Žene u crnom i Mreža žena protiv nasilja, organizovale su protest na Trgu Republike, na mestu gde je 2006 godine ubijena Dragica Vujošević, samo zato što je napustila nasilnika; bio je to protest protiv femicida u Srbiji, ali i deo kampanje za kažnjavanje plavih šlemova (pripadnika mirovnih misija UN) zbog seksualnih zločina nad ženama; na protestu su, između ostalog, bili istaknuti transparenti: Stop femicidu, Stop nekažnjivosti plavih šlemova - Stop seksualnoj eksploataciji od strane mirovnih snaga, Za život bez straha i nasilja, itd; u ovoj akciji učestvovalo je više desetina aktivisktinja.\nBeograd, 10 decembar, Dosta strahovlade!: povodom Međunarodnog dana ljudskih prava ukazano je na sve učestalija kršenja ljudskih prava u Srbiji i upućen zahtev državi za poštovanje ljudskih prava i ispunjavanje međunarodnih obaveza; tom prilikom je izvedena scenska akcija ispred Medija centra, u organizaciji Rekonstrukcije Ženski fond i Žena u crnom; u uličnoj akciji učestvovalo je preko 50 osoba iz ženskih i ljudsko pravaških organizacija, iz Beograda i drugih gradova Srbije.


Egipatski špijun: Optužen bivši radnik Merkeline pres službe – Zavera\nBivši službenik medijske kancelarije nemačke vlade suočava sa optužbama da je radio za egipatsku Opštu obaveštajnu službu. Slučaj je izašao u javnost prošlog jula, u godišnjem nadzornom izveštaju. Nemački javni tužilac podneo je optužbu za špijunažu protiv državljanina Nemačke rođenog u Egiptu, koji je radio u Saveznoj kancelariji za štampu (BPA).\nVlasti su saopštile da je Amin K. optužen za odavanje informacija egipatskoj Opštoj obaveštajnoj službi (GIS), najranije od jula 2010. godine. Osumnjičeni je 1999. počeo da radi u BPA, koju trenutno vodi portparol Merkelove Štefen Zajbert. Tužioci navode da se osumnjičeni nadao da će njegov egipatski šef omogućiti njegovoj majci pravo na penziju. Ako bude proglašen krivim za špijuniranje u korist strane obaveštajne službe, optuženi bi mogao da dobije kaznu do pet godina zatvora.\nNemačka unutrašnja obaveštajna služba (BfV) obznanila je slučaj prošlog jula u svom godišnjem izveštaju o potencijalnim pretnjama demokratiji. Tada je savezna kancelarija za štampu ostala bez komentara, osim što je tvrdila da osoblje zaduženo za posete, kojem je Amin K. pripadao, nema pristup bazama podataka izvan svog sektora.\nSavezni istražitelji su pokrenuli istragu prošlog decembra, upozoravajući da bi Egipćani koji žive u Nemačkoj „mogli da postatnu fokus“ egipatskog GIS-a i njegove Nacionalne službe bezbednosti (NSS). Među njima su i članovi Muslimanskog bratstva, koje je aktuelni predsednik Egipta Abdel Fatah al-Sisi izbacio iz vlade 2013. godine, kao i egipatski hrišćani Kopti koji žive u Nemačkoj.\nSavezna kancelarija za štampu se nalazi u Berlinu i organizuje posete koje broje do 85.000 ljudi godišnje. „Standardna tura uključuje posetu BPA, kao i sastanke sa članovima parlamenta i osobljem ministarstava,“ stoji na zvaničnoj veb stranici kancelarije.\n(DW-ZTP, foto: AFP)\nTagovi:Merkel, Nemačka, Egipat, optužnica


"Oko sokolovo" snimilo 3.740 prekršaja - Kuckaj\nPočetna/Društvo/“Oko sokolovo” snimilo 3.740 prekršaja\n“Oko sokolovo” snimilo 3.740 prekršaja\nSistem “Oko sokolovo” za tri dana konstatovao je deset puta više nepropisnih parkiranja nego što 17 do 20 patrola komunalne policije zabeleže za jedan dan.\nRukovodilac sektora unutrašnje kontrole Komunalne milicije Ranko Šekularac rekao je danas za TV Prva da je u poslednja tri dana konstatovano oko 3.740 nepropisno parkiranih vozila sistemom “Oko sokolovo”.\nOn je rekao da Komunalni milicajci koji upravljaju vozilima sistema „Oko sokolovo”, ukoliko su u procesu primene ovlašćenja mogu to vozilo privremeno skloniti kako ne bi ometali saobraćaj.\n“Ne može se govoriti o bahatom i namernom zaustavljanju na nepropisnom mestu, jer komunalni milicioner u primeni svojih ovlašćenja nije u prekršaju u toj situaciji”, rekao je on.\n” Svakako je nedopustivo da, bez obzira da li se radi o ovlašćenom licu ili bilo kome drugome, svojim zaustavljanjem ugroze druge učesnike u saobraćaju”, rekao je on.\nDodao je da su građani pozitivno reagovali na pojavu ovog sistema jer je ranije bilo mnogo primedbi na funkcionisanje službe za kažnjavanja bahatih vozača.\n“Trenutno će vozila biti raspoređena na mapirane ulice, ali smo i u fazi razmatranja da se vozila uključe i na rubne opštine i ulice koje nisu mapirane”, najavio je on.\nZa parkiranje motorcikala i skutera van parking mesta, u “sivoj zoni”, rekao je da će biti kontrolisani a ukoliko ne narušavaju slobodu kretanje njihovi vozači neće biti kažnjavani.\n“Moramo biti toleranti i svesni smo manjka slobodnih parking mesta. Mi smo tu da omogućimo lakši život građana i da zajedno sarađujemo, a ne da uvodimo represivne mere”, rekao je on.\nZa vozila koja su trenutno u sistemu „Oko sokolovo” rekao je da su pouzdana i sigurna za rad, te da će se ukoliko se pojavi potreba možda razmatrati da se uvedu i manja vozila u ovoj sistem.\n“Nije poenta da se na ulicu izveze vozilo koje će često biti u servisu i neće moći da pruži uslugu za koju je namenjeno. Najvažnije je da vozilo može da pruži punu uslugu građanima i bezbednost patroli komunalne milicije”, rekao je on.\nDodao je da je sistem Oko sokolovo nadogradiv i da će moći da se koristi i za kontrolu i prijavu problema koji su u nadležnosti drugih komunalnih službi, kao što su rupe na putu, zatim deo propisnog parkiranja i dostavljanje podataka „Parking servisu”. “Nisam siguran da su softveri iz okruženja u toj meri multifunkcionalni”, rekao je on.\nBeograd Oko Sokolovo sistem Srbija


Zdravstveni radnici KS u generalnom štrajku, Sarajevo 8 jula 2020.\nZdravstveni radnici u Kantonu Sarajevu (KS) nastavili su u srijedu 8.jula generalni štrajk zbog nepotpisanog novog granskog kolektivnog ugovora.\nShodno tome pružat će se pomoć samo hitnim pacijentima, a u punktovima ispred zdravstvenih ustanova trijažu će obavljati samo doktori.\nSindikat radnika u zdravstvu, jedan od tri u Kantonu Sarajevo, bori se za prava više od 3.000 radnika.\nU generalnom štrajku učestvuje više od 3.000 zdravstvenih radnika, Sarajevo 8 jula 2020.\nU ovom štrajku ne sudjeluju članovi Sindikata doktora medicine i stomatologije i Sindikata radnika Kliničkog centra Univerziteta u Sarajevu (KCUS).\nGeneralni štrajk zdravstvenih radnika počeo je 2. septembra prošle godine, ali je uslijed proglašavanja vanrednog stanja zbog pandemije korona virusa bio prekinut.\nZdravstveni radnici Kantona Sarajevo u generalnom štrajku\nEdo Selimić, predsjednik Sindikata zdravstvenih radnika KS izjavio je za Radio Slobodna Europa (RSE) kako nije dobro pokretati štrajk uslijed pandemije korona virusa, no to je to jedini način da se ovaj sindikat izbori za svoja prava.\n"Građanima se izvinjavamo. Ovo što radimo potez je iz očaja. Pokušat ćemo ubijediti vlast da riješimo ovaj problem, a kad ga riješimo idemo svi zajedno da reformiramo zdravstvo u KS, jer to građani zaslužuju", naglasio je Selimić.\nOn se također nada da će uskoro u pregovorima sa Vladom KS doći do dogovora.\n"Sa prošlom vladom nismo uspjeli ništa dogovoriti. Sa ovom novom vladom ima nekih pomaka. Završili smo usaglašavanje našeg kolektivnog granskog ugovora. Ostalo je dogovoriti kojeficijente", kazao je Selimić.\nMedicinski radnici će izlaziti svaki dan od 10:30 do 11:00 sati ispred zdravstvenog objekta, a u četvrtak (9.juli) izlaze pred zgradu Vlade KS.\nIz Sindikata su poručili da žele na miran i dostojanstven način izraziti nezadovoljstvo odnosom Vlade KS prema radnicima u zdravstvu i pacijentima. Osim toga, cilj im je, kako su naveli, da podsjete da ih vlast mora uvažavati kao socijalnog partnera.


Od afere Janjušević–Kolesar do krađe identiteta – Semendria\n19. februar 2013. HRONIKA – Kakva je uloga poslovnog partnera koji je žrtvu prevare Jovana Nikolića prijavio u Agenciji za privredne registre kao direktora firmi „Tranšped logistik” i „Novolajn”, poznat je javnosti kao učesnik afere Janjušević–Kolesar, zatim kao osumnjičeni u utaji poreza preko Sejšela, ali i kao glavni posrednik u privatizaciji Cementare „Novi Popovac”.\nOriginalni i falsifikovani dokument objavili smo u prethodnom broju našeg lista.\nJovan Nikolić, žrtva prevare, upisan je u APR-u kao vlasnik 100 odsto kapitala preduzeća „Tranšped logistik”, dok se u vlasničkoj strukturi firme „Novolajn” navodi da su suvlasnici upravo njegov „Tranšped logistik” sa 90 odsto učešća i takođe njegov „Novolajn” sa 10 odsto kapitala.\nReč je iznosima od 5,8 miliona evra, 500.000 švajcarskih franaka, 11.000 dolara i gotovo milion dinara. Zbog sumnje da je reč o pranju novca, Uprava za sprečavanje pranja novca uputila je krajem 2002. godine Republičkoj upravi javnih prihoda i Upravi za borbu protiv organizovanog kriminala dopise, kako bi, u delokrugu svojih nadležnosti, ispitali rad ove firme.\nU toku 2003. godine vidljive su bile samo tri transakcije „Frog kompani”, u ukupnom iznosu od oko 70.000 evra.\nNo, vratimo se na Miroljuba Jakovljevića. Srpskoj javnosti njegovo ime postalo je poznatije pošto je Mlađan Dinkić, aktuelni ministar finansija, otkrio aferu Janjušević–Kolesar.\nTada se saznalo o brojnim finansijskim transakcijama koje je, u toku 2002. i 2003. godine, vršio nekadašnji savetnik srpskog premijera Zoran Janjušević. Kao jedan od klijenata kome je samo jednim nalogom s računa Janjuševićevog „Majron Sejlsa” uplaćeno preko 100.000 evra, pominje se upravo Jakovljević.\nBrojni su bili tragovi o finansijskim varijantama vrlo uskog kruga ljudi koga su činili Zoran Janjušević, Nemanja Kolesar, Nebojša Mihić, Zoran Puletić i Miroljub Jakovljević.\nMediji su, tako, došli do podataka da je upravo ovaj poslednji, u vreme boravka nekadašnjeg šefa kabineta pokojnog premijera Đinđića, Nemanje Kolesara na mestu prvog čoveka Upravnog odbora cementare „Novi Popovac” postao najveći kupac robe ovog preduzeća. Tvrdilo se i da je dve godine za redom otkupljivao celokupno proizvodnju ove cementare.\nKasnije se povela istraga protiv Jakovljevića i Božidara Bugarskog, a sve zbog osnovane sumnje da su cement prodavali fiktivnim firmama i da su, izbegavanjem plaćanja poreza, ozbiljno oštetili državu.\nMediji su u to vreme došli do saznanja da je na dan ubistva premijera Srbije dr Zorana Đinđića, 12. marta 2003. godine, njegov savetnik Zoran Janjušević, odnosno njegov „Majron Sejls” uplatio iznos od čak 860.000 američkih dolara Jakovljevićevom „MSC grup”. Miroljub Jakovljević je ovu sumu podigao sa računa u „Cepter banci” istog dana.\nŽeleznica Srbije tužila žrtvu prevare\nPre nekoliko dana, na adresu Jovana Nikolića, žrtve krađe identiteta, stigla je tužba koju je podnelo preduzeće „Železnice Srbije”. Nikolić se, kao „ovlašćeno lice Tranšped logistika”, tereti da nije plaćao zakup dve garaže i montažnog objekta na železničkoj stanici u Beogradu.\nŠteta za koju se tereti Jovan Nikolić iznosi 668.000 dinara, koliko iznosi dug za zakup ovih objekata. Suđenje je zakazano za april ove godine.\n« Završen Kup Srbije u streljaštvu\nRusi otežu sa ponudom za Železaru »


Vučić sa Bocan- Harčenkom: Visok stepen bilateralne saradnje Srbije i Rusije – UDARNA VEST . rs\nVučić sa Bocan- Harčenkom: Visok stepen bilateralne saradnje Srbije i Rusije\nponedeljak, 9. avgusta, 2021 2 min read UdarnaVest .rs\nPredsednik Srbije Aleksandar Vučić i ambasador Ruske Federacije Aleksandra Bocan-Harčenko konstatovali su danas da su Srbija i Rusija i u proteklom periodu, uprkos teškoćama koje je doneo korona virus, potvrdile visok stepen bilateralne saradnje.\nZato su na sastanku izrazili očekivanje da u narednom periodu dođe do povećanja robne razmene, da budu završeni tekući i pokrenuti novi zajednički energetski i infrastrukturni projekti, kao i da se i dalje jača saradnja u oblasti tehnološkog razvoja i inovacija, saopštila je Služba za saradnju sa medijima predsednika Srbije.\nPredsednik Vučić i ambasador Bocan-Harčenko su izrazili zadovoljstvo što će uskoro biti položeni poslednji delovi pruge od Beograda do Novog Sada, jer taj projekat donosi značajne promene u funkcionisanju železničkog saobraćaja u našoj zemlji.\nDvojica sagovornika su razgovarali o situaciji u regionu, posebno u vezi sa poslednjim zabrinjavajućim događajima u Bosni i Hercegovini. Konstatovana je potreba da budu obezbeđeni mir i stabilnost.\nAmbasador Bocan-Harčenko je ovom prilikom još jednom izrazio saučešće povodom smrti ambasadora Srbije u Rusiji Miroslava Lazanskog, ističući njegove zasluge za razvoj srpsko-ruskih odnosa.\nAleksandarbocanharcenko, aleksandarvucic, ambasadorRusije, rusija, srbija\nHOLIVUD U BEOGRADU: Kejt Hadson i Edvard Norton uhvaćeni u centru prestonice, a evo ŠTA RADE!\nZVEZDIN DRIM TIM – DEGENEK I DRAGOVIĆ U TANDEMU!


TOP JOB od 12. do 13. marta 2012.\nTOP JOB sa sigurnošču možemo nazvati jednim od najboljih projekata na području zapošljavanja u Srbiji. Ideja vodilja TOP JOB-a je da bude pre svega društveno odgovoran projekat. Prvi smo sajam zapošljavanja koji je 2010. imao uključene standarde inkluzije – sajam na kome su ravnopravno tražili posao i osobe sa invaliditetom. Nastavljamo u duhu promovisanja zapošljavanja marginalizovanih grupa a posebnu pažnju 2011. poklonili smo zapošljavanju mladih u saradnji sa Ministarstvom omladine i sporta. Dugogodišnji partner sajma TOP JOB je Nacionalna služba za zapošljavanje.\nPored pažnje koju poklanjamo zapošljavanju mladih ljudi, kako bi nove generacije dobile mogućnost da steknu radno iskustvo, želimo da stavimo akcenat i na osobe sa iskustvom koje bi želele da stupe u direktan kontakt sa poslodavcima i na taj način pokrijemo tržište rada u svim delatnostima. Time omogućavamo kompanijama učesnicama da dođu do što kvalitetnijih biografija i izvrše prvu selekciju potencijalnih kandidata na licu mesta.\nNa sajmu TOP JOB kandidati imaju mogućnost da se upišu i u elektronsku bazu podataka koja je dostupna poslodavcima učesnicima nakon održane manifestacije.\nU okviru manifestacije TOP JOB organizovan je i niz edukativnih predavanja iz oblasti HR-a koja su namenjena kako HR Menadžerima, tako i zainteresovanim kandidatima koji se prijave putim Email-a.\nPozivamo sve kompanije u razvoju da uzmu svoje učešće na manifestaciji TOP JOB i formiraju bazu podataka najkvalitetnijih kandidata. Ujedno, pozivamo i sve zainteresovane kandidate da što preglednije napišu svoju biografiju i stupe u direktan kontakt sa poslodavcima na manifestaciji TOP JOB!\nSAJAM VODA u organizaciji kompanije Belexpo i Udruženja za tehnologiju vode i sanitarno inženjerstvo predstavlja jedinstvenu manifestaciju koja na jednom mestu okuplja proizvođače i distributere opreme, uređaja i hemikalija, predstavnike naučnih institucija, projektantskih firmi, vodoprivrednih preduzeća, lokalnih samouprava, javno komunalnih preduzeća, ministarstava kao i finansijske institucije koje kroz donacije i zajmove investiraju novac u vodoprivredu.\nSajam voda namenjen je svima koji su spremni da svoja saznanja i iskustva pokažu i prenesu drugima, bez obzira radi li se o proizvodu, tehnologiji, usluzi, inovaciji, nauci… ili nečem drugom, što doprinosi boljem korišćenju voda, zaštiti voda i zaštiti od voda.\nSajam voda prati i Međunarodni naučno stručni skup koji kroz pažljivo odabrane teme biva uvek aktuelan i podsticajan. Obzirom da je vodoprivreda delatnost kojom se na integralan način upravlja vodama i sprovode uslužne delatnosti u ovoj oblasti, angažovanje vodećih stručnjaka na međunarodnom naučnom - stručnom skupu ukazuje na odgovornost i spremnost svih učesnika da doprinesu njenom razvoju.\nPosetiocima se nudi mogućnost da se na jednom mestu informišu o novim proizvodima i uslugama, tehnologijama i rešenjima


DRHTI MMA PLANETA: Habib zakazao HITNU konferenicije za medije, POVRATAK u oktagon ili... (FOTO) | Najnovije vesti - Srbija danas\n28.11.2020. • 12:02 Srbija Danas\nSve će reći 2.decembra.\nHabib Nurmagomedov ubrzao je puls svojim fanovima i ljubiteljima MMA širom sveta tako što je izenada zakazao konferenciju za štampu.\nOn je najavio da će u sredu, 2. decembra pričati detaljnije o svojim budućim planovima, pa su mnogi to protumačili kao plan za povratak u oktagon ili definitvnu objavu da je završio karijeru.\nKralj lake divizije u kavezu ima besprekoran skor od 29-0, pa se nagađa da želi da se vrati kako bi zaokružio tu brojku na 30-0.\nTo je, ipak, bio plan njegovog dugogodišnjeg trenera i oca Abulmanapa, a svi znaju koliko su njih dvojica bili bliski, pa ni ne čudi da Habib želi na ovaj način da oda počast ocu koji je preminuo zbog komplikacija sa Kovidom.\nIpak, Habib uporno tvrdi da su ovakve priče gluposti.\n- Naravno da će Dejna Vajt ili bilo koji drugi promoter posle njega hteti da se ja borim. Sve je u parama, pokriću medija i publicitetu, tako da ne sumnjam da će nastaviti da me jure. Nažalost, ponavljam da sam definitivno penzionisan - objasnio je Habib za "Russsia Today".\nUprkos tome, Nurmagomedov i dalje redovno predaje testove doping agenciji UFC, što je zaista čudno za penzionisanog borca.